				|

		52014PC0544

			Prijedlog ODLUKE VIJEĆA o utvrđivanju stajališta koje treba zastupati u ime Europske unije u pogledu prijedlogâ stranaka Konvencije o zaštiti migratornih vrsta divljih životinja za izmjenu dodataka Konvenciji na jedanaestom zasjedanju Konferencije stranaka /* COM/2014/0544 final - 2014/0252 (NLE) */

			   	OBRAZLOŽENJE
1. Cilj Konvencije o zaštiti migratornih vrsta
divljih životinja (poznata i kao CMS ili Bonnska konvencija) zaštita je
kopnenih, morskih i ptičjih migratornih vrsta na njihovu području
rasprostranjenja. Riječ je o međuvladinom ugovoru o zaštiti divljih
vrsta i njihovih staništa na globalnoj razini, sklopljenom pod pokroviteljstvom
Programa Ujedinjenih naroda za okoliš. Europska unija stranka je Konvencije o
zaštiti migratornih vrsta divljih životinja od 1. studenoga 1983.[1]
2. Migratorne vrste koje treba zaštititi
navedene su u dodacima I. (ugrožene vrste) i II. (vrste koje trebaju biti
predmet sporazumâ) Konvenciji. Člankom III. Konvencije propisano je
da se u Dodatku I. navode ugrožene migratorne vrste te se predviđa da
stranke koje su države područja rasprostranjenja predmetnih vrsta nastoje
poduzeti različite mjere zaštite i zabrane hvatanje životinja koje
pripadaju tim vrstama. Člankom IV. propisano je da se u
Dodatku II. navode migratorne vrste koje imaju nepovoljan status zaštite i
kojima su potrebni međunarodni sporazumi o zaštiti i gospodarenju, kao i
one koje imaju takav status zaštite u kojemu bi uvelike koristila
međunarodna suradnja ostvariva međunarodnim sporazumom.
3. Konferencija stranaka tijelo je Konvencije
za donošenje odluka s ovlastima za procjenu statusa zaštite migratornih vrsta i
slijedom toga za izmjenu dodataka I. i II. Konvenciji.
4. U skladu s člankom XI. Konvencije
svaka stranka može predložiti izmjene. Izmjena dodataka stupa na snagu za sve
stranke, osim za one koje izraze zadršku, devedeset dana nakon zasjedanja
Konferencije stranaka na kojem je donesena.
5. Jedanaesto zasjedanje Konferencije stranaka
Konvencije održat će se u Quitu (Ekvador) od 4. do 9. studenoga 2014. Za
to zasjedanje Unija je predložila izmjenu Dodatka I. Konvenciji kako bi se
dodale sredozemna subpopulacija vrste Ziphius cavirostris i ptičja
vrsta Coracias garrulus te izmjenu Dodatka II. Konvenciji kako bi
se dodale tri vrste morskog psa lisice: Alopias superciliosus, Alopias
vulpinus i Alopias pelagicus.
6. Druge stranke Konvencije predložile su
izmjene dodataka I. i II. Konvenciji radi uvrštavanja vrsta Ursus maritimus,
svih podvrsta Panthera leo, Kobus kob, Eudorcas rufifrons, Otis tarda,
Calidris pusilla, Calidris tenuirostris, Cardellina canadiensis,
Carcharhinus falciformis, Sphyrna lewini, Sphyrna mokarran, Anoxypristis
cuspidate, Pristis clavata, Pristis pectinata, Pristis zijsron, Pristis
pristis, Mobula mobular, Mobula japonica, Mobula thurstoni, Mobula
tarapacana, Mobula eregoodootenkee, Mobula kuhlii, Mobula hypostoma, Mobula
rochebrunei i Mobula munkiana, Manta alfredi i Anguilla Anguilla.

7. Unija bi trebala poduprijeti sve prijedloge
jer su znanstveno utemeljeni, u skladu sa zakonodavstvom Unije i s
predanošću Unije međunarodnoj suradnji u području zaštite
bioraznolikosti. Zbog uvrštavanja tih vrsta u dodatke I. ili II. Konvenciji,
kako je predloženo, ne bi bile potrebne nikakve izmjene prava Unije.
8. Stoga Vijeće treba donijeti odluku u
svrhu utvrđivanja stajališta koje treba zastupati u ime Unije u pogledu
prijedlogâ za izmjenu s obzirom na jedanaesto zasjedanje Konferencije stranaka.
2014/0252 (NLE)
Prijedlog
ODLUKE VIJEĆA
o utvrđivanju stajališta koje treba
zastupati u ime Europske unije u pogledu prijedlogâ stranaka Konvencije o
zaštiti migratornih vrsta divljih životinja za izmjenu dodataka Konvenciji na
jedanaestom zasjedanju Konferencije stranaka
VIJEĆE EUROPSKE UNIJE,
uzimajući u obzir Ugovor o funkcioniranju
Europske unije, a posebno njegov članak 192. stavak 1., u vezi s
člankom 218. stavkom 9.,
uzimajući u obzir prijedlog Europske
komisije,
budući da:
(1)       Na temelju Odluke Vijeća
82/461/EEZ od 24. lipnja 1982.[2]
Unija je stranka Konvencije o zaštiti migratornih vrsta divljih životinja
(dalje u tekstu: „Konvencija”). Konferencija stranaka tijelo je Konvencije za
donošenje odluka, koje ima ovlast i za procjenu statusa zaštite migratornih
vrsta i slijedom toga za izmjene dodataka I. i II. Konvenciji u kojima su
navedene vrste koje treba zaštititi.
(2)       U skladu s
člankom XI. Konvencije, izmjena dodataka stupa na snagu za sve
stranke, osim za one koje izraze zadršku, devedeset dana nakon zasjedanja
Konferencije stranaka na kojem je donesena.
(3)       Jedanaesto zasjedanje
Konferencije stranaka Konvencije održat će se u Quitu (Ekvador) od 4. do
9. studenoga 2014.
(4)       S obzirom na to zasjedanje,
Unija je Tajništvu Konvencije dostavila prijedlog izmjene Dodatka I.
Konvenciji kako bi se uključila vrsta Coracias garrulus i
sredozemna subpopulacija vrste Ziphius cavirostris te izmjene
Dodatka II. Konvenciji kako bi se uključile vrste Alopias
superciliosus, Alopias vulpinus i Alopias pelagicus[3].
(5)       I druge stranke Konvencije
podnijele su prijedloge za izmjenu dodataka I. i II. Konvenciji.
(6)       Unija bi trebala poduprijeti
sve prijedloge jer su znanstveno utemeljeni, usklađeni sa zakonodavstvom
Unije i s predanošću Unije međunarodnoj suradnji u području
zaštite bioraznolikosti u skladu s člankom 5. Konvencije UN-a o
biološkoj raznolikosti i odlukama donesenim na Konferenciji stranaka na temelju
te Konvencije, posebno s globalnim ciljem utvrđenim na desetom zasjedanju:
„Do 2020. spriječiti izumiranje vrsta za koje je poznato da su ugrožene te
poboljšati i održavati njihov status zaštite, osobito onih vrsta čija
brojnost najbrže pada.”
(7)       Kit Ziphius cavirostris
uvršten je u Prilog IV. Direktivi Vijeća 92/43/EEZ od
21. svibnja 1992. o očuvanju prirodnih staništa i divlje faune i
flore[4].
Stoga zbog uvrštavanja te vrste u Dodatak I. Konvenciji ne bi bile
potrebne nikakve izmjene prava Unije.
(8)       Sisavci Ursus maritimus,
sve podvrste Panthera leo osim Panthera leo persica i Kobus
kob ne obitavaju u EU-u. Stoga zbog uvrštavanja tih vrsta u
Dodatak II. Konvenciji ne bi bile potrebne nikakve izmjene prava Unije.
(9)       Sisavci Panthera leo
persica i Eudorcas rufifrons ne obitavaju u EU-u. Stoga zbog
uvrštavanja tih vrsta u Dodatak I. ne bi bile potrebne nikakve izmjene
prava Unije.
(10)     Ptica Otis tarda
uvrštena je u Prilog I. Direktivi 2009/147/EZ Europskog parlamenta i
Vijeća od 30. studenoga 2009. o očuvanju divljih ptica[5]. Stoga zbog uvrštavanja
te vrste u Dodatak I. Konvenciji ne bi bile potrebne nikakve izmjene prava
Unije. Srednjoeuropska populacija vrste Otis tarda već je uvrštena
u Dodatak I. Konvenciji i obuhvaćena Memorandumom o razumijevanju o
zaštiti srednjoeuropske populacije droplje (Otis tarda) i gospodarenju
njome koji je potpisalo 12 država članica. Osim toga, čitava svjetska
populacija te vrste već je uvrštena u Dodatak II. Konvenciji.
(11)     Ptice Calidris pusilla,
Calidris tenuirostris i Cardellina canadiensis ne obitavaju u
EU-u osim u prekomorskim područjima koja nisu obuhvaćena
područjem primjene Direktive 2009/147/EZ. Stoga zbog uvrštavanja tih vrsta
u dodatke I. i II. Konvenciji ne bi bile potrebne nikakve izmjene prava
Unije.
(12)     Ptica Coracias garrulus
uvrštena je u Prilog I. Direktivi 2009/147/EZ. Stoga zbog uvrštavanja te
vrste u Dodatak I. Konvenciji ne bi bile potrebne nikakve izmjene prava
Unije. Zaštita je najpotrebnija europskoj populaciji te vrste.
(13)     Populacije morskih pasa Alopias
superciliosus, Alopias vulpinus, Alopias pelagicus, Carcharhinus
falciformis, Sphyrna lewini i Sphyrna mokarran obuhvaćene su
zajedničkom ribarstvenom politikom (ZRP) Europske unije koja Uniji nudi
odgovarajuće instrumente za doprinos upravljanju zaštitom tih vrsta njihovim
uvrštavanjem u Dodatak II. Konvenciji.
(14)     Pilašice Anoxypristis
cuspidata, Pristis clavata, Pristis pectinata, Pristis zijsron, Pristis pristis
te raže roda Mobula Mobula mobular, Mobula japonica, Mobula thurstoni, Mobula
tarapacana, Mobula eregoodootenkee, Mobula kuhlii, Mobula hypostoma, Mobula
rochebrunei i Mobula munkiana obuhvaćene su ZRP-om koji Uniji nudi
odgovarajuće instrumente za doprinos upravljanju zaštitom tih vrsta
njihovim uvrštavanjem u dodatke I. i II. Konvenciji.
(15)     Grebenska manta Manta
alfredi obuhvaćena je ZRP-om koji Uniji nudi odgovarajuće
instrumente za doprinos upravljanju zaštitom te vrste njezinim uvrštavanjem u
dodatke I. i II. Konvenciji. Prepoznata je kao različita od vrste Manta
birostris ubrzo nakon uvrštavanja te vrste u dodatke I. i II. Konvenciji
2011.
(16)     Europska jegulja, Anguilla
anguilla, riblja je vrsta obuhvaćena ZRP-om koji Uniji nudi
odgovarajuće instrumente za doprinos upravljanju zaštitom te vrste.
Uredbom Vijeća (EZ) br. 1100/2007 od 18. rujna 2007. o
uvođenju mjera za obnavljanje stoka europske jegulje[6] predviđene su
mjere zaštite europske jegulje, uključujući mogućnost da države
članice izrade planove gospodarenja stokom jegulje zajedno sa zemljama
izvan Unije s kojima dijele staništa jegulje. Člankom IV. Konvencije
potiče se sklapanje međunarodnih sporazuma za uvođenje zaštitnih
mjera te se time potiče i sklapanje sporazuma o zajedničkim planovima
gospodarenja stokom jegulje u skladu s Uredbom Vijeća (EZ) br. 1100/2007.
Člankom IV. Konvencije moglo bi se potaknuti i sklapanje dodatnih
međunarodnih sporazuma koji ne smiju rezultirati manjom zaštitom u
državama članicama EU-a od one propisane Uredbom Vijeća (EZ)
br. 1100/2007. Člankom XII. stavkom 3. Konvencije strankama
se omogućuje donošenje strožih nacionalnih mjera za zaštitu migratornih
vrsta navedenih u dodacima I. i II. Nadalje, uvrštavanje vrste Anguilla
anguilla u Dodatak II. Konvenciji bilo bi u skladu s uvrštavanjem te
vrste u Dodatak II. Konvenciji o međunarodnoj trgovini ugroženim
vrstama divlje faune i flore nakon prijedloga Zajednice iz 2007. i Odluke od
25. lipnja 2014. koju je donijela Komisija osnovana člankom 10.
stavkom 1. Konvencije o zaštiti morskog okoliša sjeveroistočnog
Atlantika („Konvencija OSPAR”) za zaštitu te vrste jer se smatra posebno
ranjivom u sjeveroistočnom Atlantiku[7].
Nije predviđen novi međunarodni sporazum u okviru CMS-a za tu vrstu.
Umjesto toga, mjere očuvanja sastojale bi se od usklađenih djelovanja
koja bi bila korisna za očuvanje vrste.
(17)     U mjeri u kojoj Konvencija o
zaštiti migratornih vrsta divljih životinja pripada i u nadležnost Unije i u
nadležnost država članica, Komisija i države članice trebale bi
blisko surađivati na usvajanju izmjena dodataka Konvenciji s ciljem
jedinstva u međunarodnom zastupanju Unije,
DONIJELO JE OVU ODLUKU:
Članak 1.
Na jedanaestom zasjedanju Konferencije
stranaka Konvencije o zaštiti migratornih vrsta divljih životinja Komisija
iznosi sljedeće stajalište Unije u vezi s prijedlozima za izmjenu dodataka
I. i II. Konvenciji:
(1)
Komisija se ovime ovlašćuje da podupre
uvrštavanje sljedećih vrsta u Dodatak I.:
(sisavci)
(a)
Ziphius cavirostris
(b)
Panthera leo persica
(c)
Eudorcas rufifrons
(ptice)
(d)
Otis tarda
(e)
Calidris pusilla
(f)
Calidris tenuirostris
(g)
Coracias garrulus
(ribe)
(h)
Anoxypristis cuspidate, Pristis clavata,
Pristis pectinata, Pristis zijsron, Pristis pristis
(i)
Mobula mobular, Mobula japonica, Mobula
thurstoni, Mobula tarapacana, Mobula eregoodootenkee, Mobula kuhlii, Mobula
hypostoma, Mobula rochebrunei, Mobula munkiana
(j)
Manta alfredi;
(2)
Komisija se ovime ovlašćuje da podupre
uvrštavanje sljedećih vrsta u Dodatak II.:
(sisavci)
(a)
Ursus maritimus
(b)
Panthera leo (sve
podvrste osim Panthera leo persica)
(c)
Kobus kob leucotis
(ptice)
(d)
Cardellina canadiensis
(ribe)
(e)
Anguilla anguilla
(f)
Alopias superciliosus, Alopias vulpinus,
Alopias pelagicus
(g)
Anoxypristis cuspidate, Pristis clavata,
Pristis pectinata, Pristis zijsron, Pristis pristis
(h)
Carcharhinus falciformis
(i)
Sphyrna lewini i
Sphyrna mokarran
(j)
Mobula mobular, Mobula japonica, Mobula
thurstoni, Mobula tarapacana, Mobula eregoodootenkee, Mobula kuhlii, Mobula
hypostoma, Mobula rochebrunei, Mobula munkiana
(k)
Manta alfredi.
Članak 2.
Ova Odluka upućena je Komisiji.
Sastavljeno u Bruxellesu
                                                                       Za
Vijeće
                                                                       Predsjednik
[1]               Odluka
Vijeća 82/461/EEZ od 24. lipnja 1982. o sklapanju Konvencije o
zaštiti migratornih vrsta divljih životinja, SL L 210, 19.7.1982.,
str. 10.
[2]               Odluka Vijeća 82/461/EEZ od 24. lipnja 1982. o
sklapanju Konvencije o zaštiti migratornih vrsta divljih životinja (SL
L 210, 19.7.1982., str. 10).
[3]               Odluka Vijeća od 5. lipnja 2014. o
ovlašćivanju Komisije da u ime Europske unije podnese prijedlog za izmjenu
dodataka Konvenciji o zaštiti migratornih vrsta divljih životinja s obzirom na
jedanaesto zasjedanje Konferencije stranaka
[4]               SL L 206, 22.7.1992., str. 7.
[5]               SL L 20, 26.1.2010., str. 7.
[6]               SL L 248, 22.9.2007., str. 17.
[7]               Odluka donesena na sastanku Komisije OSPAR od 23. do 27.
lipnja 2014.


               EUROPSKA KOMISIJA
            Bruxelles, 31.5.2016.
            COM(2016) 319 final
            2016/0161(NLE)
            Prijedlog
            ODLUKE VIJEĆA
            o stajalištu koje treba donijeti, u ime Europske unije, u Zajedničkom odboru EGP-a o izmjeni Priloga IX. (Financijske usluge) Sporazumu o EGP-u

               OBRAZLOŽENJE

               1.KONTEKST PRIJEDLOGA

               Kako bi se osigurala potrebna pravna sigurnost i homogenost unutarnjeg tržišta, Zajednički odbor EGP-a mora uključiti u Sporazum o europskom gospodarskom prostoru (Sporazum o EGP-u) cjelokupno relevantno zakonodavstvo EU-a u što kraćem roku nakon njegova donošenja.

               2.REZULTATI SAVJETOVANJA SA ZAINTERESIRANIM STRANAMA I PROCJENE UTJECAJA

               Svrha je devet nacrta odluka Zajedničkog odbora EGP-a (priloženih prijedlogu odluke Vijeća) izmjena Priloga IX. (Financijske usluge) Sporazumu o EGP-u, prije svega kako bi se u taj Sporazum uključile uredbe o europskim nadzornim tijelima (uredbe (EU) br. 1093/2010, br. 1094/2010 i br. 1095/2010), ali i radi uključivanja drugih akata Unije koji se odnose na financijski sektor. Zajedničko je svojstvo različitih akata uključenih u taj prvi paket ili to da na temelju njih europska nadzorna tijela dobivaju ovlasti za donošenje odluka ili da su povezani s aktima koji sadržavaju takve odredbe. Uzimajući u obzir da u nekim državama EFTA-e koje su članice EGP-a (Norveška, Island i Lihtenštajn) na temelju ustava nije moguće prihvatiti odluke europskih nadzornih tijela koje su obvezujuće za njihova nadležna tijela i tržišne subjekte, bilo je potrebno naći posebno rješenje.

               Europska nadzorna tijela imaju ključnu ulogu u novoj nadzornoj strukturi uvedenoj 2011. u okviru sveobuhvatnih reformi provedenih kao odgovor na financijsku krizu.

               Uključivanje ovog zakonodavnog paketa proizlazi iz političkog dogovora postignutog na sastanku ministara financija i gospodarstva EU-a i država EFTA-e koje su članice EGP-a održanom 14. listopada 2014. na marginama sastanka Vijeća u sastavu ECOFIN. U skladu sa strukturom Sporazuma o EGP-u koja se sastoji od dva stupa Nadzorno tijelo EFTA-e donosit će odluke upućene nadležnim tijelima država EFTA-e koje su članice EGP-a, odnosno tržišnim subjektima u državama EFTA-e koje su članice EGP-a. Europska nadzorna tijela bit će nadležna za provedbu neobvezujućih mjera, kao što su donošenje preporuka i neobvezujuće posredovanje, i u odnosu na nadležna tijela i tržišne subjekte država EFTA-e koje su članice EGP-a. Mjerama bilo koje strane prethodit će, prema potrebi, savjetovanje, usklađivanje ili razmjena informacija između europskih nadzornih tijela i Nadzornog tijela EFTA-e.

               Kako bi se osiguralo uključivanje stručnog znanja europskih nadzornih tijela u postupak i usklađenost između dva stupa, pojedinačne odluke i službena mišljenja nadzornog tijela EFTA-e upućene jednom nadležnom tijelu EGP-a i EFTA-e ili više njih ili tržišnim subjektima donosit će se na temelju nacrta koje su pripremila mjerodavna europska nadzorna tijela.

               Kako bi se osigurali ujednačen nadzor i provedba zakonodavstva u području financijskih usluga, predstavnici nacionalnih nadležnih tijela u trima državama EFTA-e koje su članice EGP-a te Nadzornog tijela EFTA-e u potpuno će sudjelovati, ali bez prava glasa, u odborima nadzornika europskih nadzornih tijela i njihovih pripremnih tijela.

               Nadalje, europska nadzorna tijela moći će sudjelovati i u radu Nadzornog tijela EFTA-e i njegovih pripremnih tijela ako se taj rad odnosi na njihove aktivnosti.

               U slučaju neslaganja između europskih nadzornih tijela i Nadzornog tijela EFTA-e predmet se može na zahtjev jedne od stranaka uputiti Zajedničkom odboru EGP-a, kao što je predviđeno u Ugovoru o EGP-u Uspostavljeni su odgovarajući postupci za žurnu organizaciju sastanaka Zajedničkog odbora EGP-a u hitnim situacijama.

               U tom kontekstu predložena odluka obuhvaća devet nacrta odluka Zajedničkog odbora EGP-a kojima se namjerava uključiti 31 pravni akt EU-a. Tih devet nacrta odluka Zajedničkog odbora EGP-a predstavljeni su u prilozima od 1. do 9. prijedlogu odluke Vijeća, a odnose se na sljedeće akte EU-a:

                        Prilog 1.:

                        Uredba (EU) br. 1092/2010 Europskog parlamenta i Vijeća od 24. studenoga 2010. o makrobonitetnom nadzoru financijskog sustava Europske unije i osnivanju Europskog odbora za sistemske rizike
                           1
                        ;

                        Prilog 2.:

                        Uredba (EU) br. 1093/2010 Europskog parlamenta i Vijeća od 24. studenoga 2010. o osnivanju europskog nadzornog tijela (Europskog nadzornog tijela za bankarstvo), kojom se izmjenjuje Odluka br. 716/2009/EZ i stavlja izvan snage Odluka Komisije 2009/78/EZ
                           2
                        , kao i Uredba (EU) br. 1022/2013 Europskog parlamenta i Vijeća od 22. listopada 2013.o izmjeni Uredbe (EU) br. 1093/2010 o osnivanju europskog nadzornog tijela (Europskog nadzornog tijela za bankarstvo) u odnosu na dodjelu određenih zadaća Europskoj središnjoj banci na temelju Uredbe Vijeća (EU) br. 1024/2013
                           3
                        ;

                        Prilog 3.:

                        Uredba (EU) br. 1094/2010 Europskog parlamenta i Vijeća od 24. studenoga 2010. o osnivanju Europskog nadzornog tijela (Europsko nadzorno tijelo za osiguranje i strukovno mirovinsko osiguranje), o izmjeni Odluke br. 716/2009/EZ i o stavljanju izvan snage Odluke Komisije 2009/79/EZ
                           4
                        ;

                        Prilog 4.:

                        Uredba (EU) br. 1095/2010 Europskog parlamenta i Vijeća od 24. studenoga 2010. o osnivanju europskog nadzornog tijela (Europskog nadzornog tijela za vrijednosne papire i tržišta kapitala), izmjeni Odluke br. 716/2009/EZ i stavljanju izvan snage Odluke Komisije 2009/77/EZ
                           5
                        ;

                        Prilog 5.:

                        Direktiva 2011/61/EU Europskog parlamenta i Vijeća od 8. lipnja 2011. o upraviteljima alternativnih investicijskih fondova i o izmjeni direktiva 2003/41/EZ i 2009/65/EZ te uredbi (EZ) br. 1060/2009 i (EU) br. 1095/2010
                           6
                        , kao i na sljedećih pet akata Komisije:

                        – Delegirana uredba Komisije (EU) br. 231/2013
                           7
                        ;

                        – Delegirana uredba Komisije (EU) br. 694/2014
                           8
                        ;

                        – Delegirana uredba Komisije (EU) 2015/514
                           9
                        ;

                        – Provedbena uredba Komisije (EU) br. 447/2013
                           10
                        ;

                        – Provedbena uredba Komisije (EU) br. 448/2013
                           11
                        ;

                        Prilog 6.:

                        Uredba (EU) br. 236/2012 Europskog parlamenta i Vijeća od 14. ožujka 2012. o kratkoj prodaji i određenim aspektima kreditnih izvedenica na osnovi nastanka statusa neispunjavanja obveza
                           12
                        , kao i na sljedećih pet akata Komisije:

                        – Delegirana uredba Komisije (EU) br. 826/2012
                           13
                        ;

                        – Provedbena uredba Komisije (EU) br. 827/2012
                           14
                        ;

                        – Delegirana uredba Komisije (EU) br. 918/2012
                           15
                        ;

                        – Delegirana uredba Komisije (EU) br. 919/2012
                           16
                        ;

                        – Delegirana uredba Komisije (EU) 2015/97
                           17
                        ;

                        Prilog 7.:

                        Uredba (EU) br. 648/2012 Europskog parlamenta i Vijeća od 4. srpnja 2012. o OTC izvedenicama, središnjoj drugoj ugovornoj strani i trgovinskom repozitoriju
                           18
                        ;

                        Prilog 8.:

                        Uredba (EU) br. 513/2011 Europskog parlamenta i Vijeća od 11. svibnja 2011. o izmjeni Uredbe (EZ) br. 1060/2009 o agencijama za kreditni rejting
                           19
                        , kao i Uredba (EU) br. 462/2013 Europskog parlamenta i Vijeća od 21. svibnja 2013. o izmjeni Uredbe (EZ) br. 1060/2009 o agencijama za kreditni rejting
                           20
                        ;

                        Prilog 9.:

                        Nacrt odluke Zajedničkog odbora u tom Prilogu obuhvaća sljedeće akte Komisije o agencijama za kreditni rejting:

                        – Delegirana uredba Komisije (EU) br. 272/2012
                           21
                        ;

                        – Delegirana uredba Komisije (EU) br. 446/2012
                           22
                        ;

                        – Delegirana uredba Komisije (EU) br. 447/2012
                           23
                        ;

                        – Delegirana uredba Komisije (EU) br. 448/2012
                           24
                        ;

                        – Delegirana uredba Komisije (EU) br. 449/2012
                           25
                        ;

                        – Delegirana uredba Komisije (EU) br. 946/2012
                           26
                        ;

                        – Provedbena odluka Komisije 2014/245/EU
                           27
                        ;

                        – Provedbena odluka Komisije 2014/246/EU
                           28
                        ;

                        – Provedbena odluka Komisije 2014/247/EU
                           29
                        ;

                        – Provedbena odluka Komisije 2014/248/EU
                           30
                        ;

                        – Provedbena odluka Komisije 2014/249/EU
                           31
                        ;

               Postoji još otprilike 150 pravnih akata koji nisu obuhvaćeni prethodno navedenim nacrtima odluka i koji još nisu uključeni u Sporazum o EGP-u. Međutim, to je uključivanje potrebno radi osiguravanja jednakih pravila za sve te djelotvorne i ujednačene primjene zajedničkih propisa i nadzora u cijelom EGP-u. Očekuje se da će prilagodbe koje treba primijeniti biti samo tehničke naravi, čime bi se Komisiji omogućilo da u skladu s Uredbom Vijeća (EZ) br. 2894/94 utvrdi stajališta EU-a u Zajedničkom odboru EGP-a. Rad na tim pravnim aktima EU-a nastavit će se najvećom mogućom brzinom.

               3.Glavni elementi nacrta odluka zajedničkog odbora

               Kao što je navedeno, središnji je element ove mjere uključivanje uredbi (br. 1093/2010, br. 1094/2010 i br. 1095/2010) o EBA-i (Europskom nadzornom tijelu za bankarstvo), EIOPA-i (Europskom nadzornom tijelu za osiguranje i strukovne mirovine) i ESMA-i (Europskom nadzornom tijelu za vrijednosne papire i tržišta kapitala) u Sporazum o EGP-u. Glavni elementi nacrta odluka Zajedničkog odbora koje se odnose na te akte, ali i onih koje se odnose na druge akte koje treba uključiti bit će izneseni u nastavku prema redoslijedu predstavljanja priloga.

               Uredba o Europskom odboru za sistemske rizike (br. 1092/2010)

               Na temelju uključivanja Uredbe (EU) br. 1092/2010 (Uredba o ESRB-u) u Sporazum o EGP-u nadležna tijela države EFTA-e koje su članice EGP-a dobit će pravo na sudjelovanje u radu ESRB-a s ciljem osiguravanja potrebne koordinacije makrobonitetnog nadzora unutarnjeg tržišta financijskih usluga u EGP-u. Nadzorno tijelo EFTA-e može sudjelovati u radu općeg odbora. Međutim, nadležna tijela država EFTA-e koje su članice EGP-a i Nadzorno tijelo EFTA-e neće imati pravo glasa u tom kontekstu. Oni će blisko surađivati s ESRB-om i pružati mu sve informacije potrebne za provedbu njegovih zadaća.

               Uredbe o EBA-i, EIOPA-i i ESMA-i (br. 1093/2010, 1094/2010 i 1095/2010, koje se zajedno nazivaju uredbama o europskim nadzornim tijelima)

               Trima uredbama o europskim nadzornim tijelima (EBA-i, EIOPA-i i ESMA-i) tim se tijelima dodjeljuju određene ovlasti za donošenje odluka koje su obvezujuće za nadležna tijela i tržišne subjekte EU-a. Uzimajući u obzir da određene države EFTA-e koje su članice EGP-a zbog svojih ustavnih ograničenja ne mogu prihvatiti da europska nadzorna tijela donose odluke koje su izravno obvezujuće za nadležna tijela i tržišne subjekte tih država, bilo je potrebno osmisliti posebno rješenje za uključivanje tih uredbi o europskim nadzornim tijelima. Političkim dogovorom od listopada 2014. utvrđena su načela za uključivanje, a tri nacrta odluka Zajedničkog odbora sadržavaju odgovarajuće prilagodbe.

               U skladu s tim, sustav koji se uspostavlja nacrtima odluka Zajedničkog odbora temelji se na strukturi od dva stupa koja je temelj provedbe Sporazuma o EGP-u. Prema tome, dok odluke u stupu EU-a donose europska nadzorna tijela, nadležnost za donošenje odluka u stupu država EFTA-e koje su članice EGP-a daje se Nadzornom tijelu EFTA-e. Međutim, Nadzorno tijelo EFTA-e donosit će odluke isključivo na temelju nacrta koje su pripremila odgovarajuća europska nadzorna tijela.

               Kako bi se potaknule dosljednost i ujednačenost u EGP-u, nadležna tijela država EFTA-e koje su članice EGP-a i Nadzorno tijelo EFTA-e sudjeluju u radu europskih nadzornih tijela, ali bez prava glasa. U to je uključeno i sudjelovanje u radu tehničkih tijela i tijela nadležnih za donošenje odluka mjerodavnih nadzornih tijela, kao što su odbori nadzornika, ali i internih odbora i panela. S druge strane, i europska nadzorna tijela imaju pravo sudjelovati u postupku donošenja odluka Nadzornog tijela EFTA-e. Svim trima nacrtima odluka Zajedničkog odbora predviđen je mehanizam za rješavanje neslaganja između europskih nadzornih tijela i Nadzornog tijela EFTA-e. Različite prilagodbe okvira uredbi o europskim nadzornim tijelima u nacrtima odluka Zajedničkog odbora EGP-a ograničene su na ono što je potrebno za provedbu političkog dogovora i uspostavu jednostavnih postupaka između stupa EU-a (posebno europskih nadzornih tijela) i stupa EFTA-e (posebno Nadzornog tijela EFTA-e). Nadležna tijela država EFTA-e koje su članice EGP-a pridonosit će proračunima europskih nadzornih tijela na jednak način kao države članice EU-a.

               Direktiva 2011/61/EU o upraviteljima alternativnih investicijskih fondova i Uredba br. 236/2012 o kratkoj prodaji

               Ovaj se paket odnosi i na nekoliko akata Komisije u odgovarajućim područjima (vidjeti nastavak teksta).

               ESMA-i su dodijeljene ovlasti za izravnu intervenciju i Direktivom 2011/61 (Direktiva o UAIF-ima) o upraviteljima alternativnih investicijskih fondova i Uredbom (EU) br. 236/2012 (Uredba o kratkoj prodaji). Stoga je potrebno prilagoditi primjenjivi okvir i dodijeliti takve ovlasti za donošenje odluka Nadzornom tijelu EFTA-e, u skladu s političkim dogovorom. Međutim, kao i u slučaju uredbi o europskim nadzornim tijelima i (te uredbi o agencijama za kreditni rejting (CRA) i o infrastrukturi europskog tržišta (EMIR), vidjeti sljedeći odjeljak), Nadzorno tijelo EFTA-e može donositi odluke isključivo na temelju nacrta koje su pripremila europska nadzorna tijela.

               Smatra se da su i nadležna tijela država EFTA-e koje su članice EGP-a i fizičke ili pravne osobe iz država EFTA-e koje su članice EGP-a obuhvaćene područjem primjene Direktive/Uredbe uz iste uvjete kao i nadležna tijela EU-a i fizičke ili pravne osobe iz EU-a.

               Kako bi se osigurali dosljedan nadzor i ujednačena primjena propisa u području financijskih usluga u cijelom EGP-u, ESMA i Nadzorno tijelo EFTA-e surađivat će, razmjenjivati informacije i uzajamno se savjetovati prije poduzimanja bilo koje mjere povezane s njihovim nadzornim funkcijama.

               U nekoliko se odredaba Direktive o UAIF-ima predviđa da ESMA može djelovati u skladu sa svojim ovlastima posredovanja na temelju članka 19. Uredbe o ESMA-i (Uredba (EU) br. 1095/2010) kako bi riješila sporove između nadležnih tijela u prekograničnim pitanjima. Međutim, prema nacrtu odluke Zajedničkog odbora o uključivanju Uredbe o ESMA-i, ovlast donošenja obvezujućih odluka upućenih nadležnim tijelima država EFTA-e koje su članice EGP-a ili sudionicima na financijskom tržištu dodijeljena je Nadzornom tijelu EFTA-e. Stoga se nacrtom odluke Zajedničkog odbora pojašnjava da se upućivanja na takve ovlasti ESMA-e u Direktivi o UIAF-ima trebaju tumačiti kao upućivanja na ovlasti Nadzornog tijela EFTA-e.

               Nacrtom odluke Zajedničkog odbora EGP-a o Direktivi o UAIF-ima uključuju se i tri delegirane uredbe i dvije provedbene uredbe koje se temelje na Direktivi o UAIF-ima, te se rade potrebne prilagodbe.

               Prema članku 28. Uredbe o kratkoj prodaji ESMA može djelovati u skladu sa svojim intervencijskim ovlastima na temelju članka 9. stavka 5. Uredbe o ESMA-i kako bi privremeno zabranila ili ograničila kratke prodaje ili slične transakcije, ili od fizičkih ili pravnih osoba zatražila obavješćivanje o neto kratkim pozicijama ili javnu objavu. Ovlast donošenja obvezujućih odluka upućenih pojedinačnim sudionicima na financijskom tržištu država EFTA-e koje su članice EGP-a u skladu s člankom 9. stavkom 5. Uredbe o ESMA-i treba se dodijeliti Nadzornom tijelu EFTA-e u skladu s političkim dogovorom (vidjeti nacrt odluke Zajedničkog odbora o Uredbi o ESMA-i). Kao i u slučaju Uredbe o ESMA-i, Nadzorno tijelo EFTA-e moći će donositi odluke samo na temelju nacrta koji je pripremila ESMA.

               Kako bi se zadržala usklađenost u EGP-u, ESMA-ine koordinacijske funkcije u skladu s člankom 27. Uredbe o kratkoj prodaji proširit će se kako bi se njima obuhvatila nadležna tijela država EFTA-e koje su članice EGP-a. U skladu s tim ESMA će moći donijeti mišljenje o mjerama koje nadležna tijela država EFTA-e koje su članice EGP-a namjeravaju uvesti ili obnoviti. Djelovanju Nadzornog tijela EFTA-e u skladu s člankom 28. općenito će prethoditi takva neobvezujuća nastojanja u pogledu koordinacije koja provodi ESMA u skladu s člankom 27. Kao i u odnosu na Direktivu o UIAF-ima, ovlasti za obvezujuće mirenje dodijeljene ESMA-i na temelju članka 23. stavka 4. Uredbe o kratkoj prodaji dodjeljuju se, kad je riječ o stupu EFTA-e, Nadzornom tijelu EFTA-e.

               Osim uključivanja Uredbe o kratkoj prodaji relevantnim nacrtom odluke Zajedničkog odbora omogućuje se i uključivanje četiriju delegiranih uredbi i jedne provedbene uredbe na temelju Uredbe o kratkoj prodaji.

               Uredba (EU) br. 648/2012 o OTC izvedenicama, središnjoj drugoj ugovornoj strani i trgovinskom repozitoriju (EMIR) i uredbe o izmjeni Uredbe (EZ) br. 1060/2009 o agencijama za kreditni rejting (Uredba (EU) br. 513/2011
                  32
                i Uredba (EU) br. 462/2013
                  33
               )

               Ovaj paket uključuje i brojne akte Komisije u odgovarajućim područjima (vidjeti u nastavku).

               Prema EMIR-u i Uredbi o agencijama za kreditni rejting ESMA-i su dodijeljene nadzorne ovlasti za trgovinske repozitorije i agencije za kreditni rejting, uključujući ovlast donošenja odluka koje se izravno odnose na te subjekte. Za uključivanje tih uredbi u Sporazum o EGP-u, i u skladu s prethodno navedenim političkim dogovorom, predlaže se da se načela koja se primjenjuju na uključivanje uredbi o europskim nadzornim tijelima primjenjuju posebno i na izravan nadzor ESMA-e nad agencijama za kreditni rejting i trgovinskim repozitorijima. Nadzorno tijelo EFTA-e donosit će odluke o agencijama za kreditni rejting i trgovinskim repozitorijima iz država EFTA-e koje su članice EGP-a na temelju nacrta koje je pripremila ESMA. Prilagodbe nacrta odluka Zajedničkog odbora EGP-a slijede opću strukturu predloženu i za uredbe o europskim nadzornim tijelima, u skladu s političkim dogovorom.

               Kad je riječ o Uredbi o agencijama za kreditni rejting predviđaju se dvije odluke Zajedničkog odbora EGP-a: odluka za dva zakonodavna teksta koja se trebaju uključiti (Uredba (EU) br. 513/2011 i Uredba (EU) br. 462/2013) i odluka za brojne delegirane i provedbene uredbe. Kad je riječ o EMIR-u, u ovoj će se fazi uključiti samo zakonodavni akt (Uredba (EU) br. 648/2012), a akti druge razine uključit će se naknadno. Budući da u ovom trenutku u državama EFTA-e koje su članice EGP-a ne postoje trgovinski repozitoriji, to ne stvara nikakve probleme u praksi.

               Okvirom koji će se stvoriti odlukama Zajedničkog odbora od ESMA-e i Nadzornog tijela EFTA-e zahtijeva se suradnja u cilju osiguravanja usklađenog nadzora i ujednačene primjene pravila o financijskim uslugama u cijelom EGP-u. U skladu s nacrtom odluka Zajedničkog odbora EGP-a, ESMA i Nadzorno tijelo EFTA-e surađivat će, razmjenjivati informacije i uzajamno se savjetovati prije donošenja bilo koje mjere povezane s njihovim nadzornim funkcijama. Moraju osigurati da se sve potrebne informacije pravodobno razmjenjuju. Oba nadležna tijela dužna su prosljeđivati sve prijave, informacije, pritužbe ili zahtjeve koji su u nadležnosti drugog nadležnog tijela. Kao i u uredbama o europskim nadzornim tijelima, postoji postupak za rješavanje sporova.

               Obvezujuće mjere koje ESMA treba poduzeti za agencije za kreditni rejting i trgovinske repozitorije u EU-u Nadzorno tijelo EFTA-e poduzet će za agencije za kreditni rejting i trgovinske repozitorije u državama EFTA-e koje su članice EGP-a. Te mjere uključuju, na primjer, odluku o registraciji ili odbijanju registracije, odluku o oduzimanju registracije, zahtjeve za informacije, odluku o podvrgavanju osobe istrazi, odluku o poduzimanju nadzorne mjere, odluke o izricanju globa ili periodičnih novčanih kazni te, ako je riječ o agencijama za kreditni rejting, odluku o produljenju razdoblja u kojem se kreditni rejtinzi mogu i dalje koristiti u regulatorne svrhe. Iako je Nadzorno tijelo EFTA-e u pravnom smislu nadzorno tijelo te će poduzeti obvezujuće mjere, sav praktičan rad koji se odnosi na registraciju i dnevni nadzor nad agencijama za kreditni rejting i trgovinskim repozitorijima s poslovnim nastanom u državama EFTA-e koje su članice EGP-a provodi ESMA. Nadzorno tijelo EFTA-e može donijeti mjere samo na temelju nacrta koji je pripremila ESMA. ESMA može pripremiti nacrt na vlastitu inicijativu ili na temelju zahtjeva Nadzornog tijela EFTA-e. Odluka Nadzornog tijela EFTA-e donijet će se, bez neopravdane odgode, na temelju tog nacrta. U pogledu naknada koje treba naplatiti Nadzorno tijelo EFTA-e, kao nadzorno tijelo za agencije za kreditni rejting i trgovinske repozitorije u državama EFTA-e koje su članice EGP-a, naplatit će tim subjektima naknade za nadzor i registraciju. Međutim, s obzirom na to da sav praktičan rad povezan s postupkom registracije i dnevnim nadzorom nad agencijama za kreditni rejting obavlja ESMA, Nadzorno tijelo EFTA-e bez neopravdane odgode prosljeđuje prikupljene iznose ESMA-i. Iznosi naknada izračunavaju se prema istoj osnovi kao i odgovarajuće naknade za agencije za kreditni rejting s poslovnim nastanom u EU-u.

               Drugim nacrtom odluke Zajedničkog odbora koji se odnosi na Uredbu o agencijama za kreditni rejting uključit će se šest delegiranih akata Komisije te pet provedbenih akata Komisije.

               4.Postupak

               Budući da priloženi nacrti odluka Zajedničkog odbora sadržavaju promjene u zakonodavstvu koje se trebaju proširiti na države EFTA-e koje su članice EGP-a, a koje nisu samo tehničke prilagodbe, ovaj predmet podliježe članku 1. stavku 3. točki (a) Uredbe Vijeća (EZ) br. 2894/94
                  34
               . U skladu s tim, Vijeće utvrđuje stajalište koje treba donijeti u ime Unije u Zajedničkom odboru EGP-a, na prijedlog Komisije. Komisija u tu svrhu podnosi ovaj prijedlog. Komisija se nada da će što prije moći iznijeti stajalište EU-a u Zajedničkom odboru EGP-a.

               5. Ostali podaci

               Budući da bi taj prvi paket, u skladu s norveškim i islandskim ustavnim pravom, doveo do prijenosa suvereniteta Nadzornom tijelu EFTA-e, odluka o tome morat će se donijeti u norveškom parlamentu (tročetvrtinskom većinom) i u islandskom parlamentu.

               Lihtenštajn je izjavio da je već prenio relevantno zakonodavstvo EU-a u svoje nacionalno zakonodavstvo te da ga je spreman primjenjivati.

               2016/0161 (NLE)

               Prijedlog

               ODLUKE VIJEĆA

               o stajalištu koje treba donijeti, u ime Europske unije, u Zajedničkom odboru EGP-a o izmjeni Priloga IX. (Financijske usluge) Sporazumu o EGP-u

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 53. stavak 1. i članak 114. u vezi s člankom 218. stavkom 9.,

               uzimajući u obzir Uredbu Vijeća (EZ) br. 2894/94 od 28. studenoga 1994. o rješenjima za provedbu Sporazuma o Europskom gospodarskom prostoru
                  35
               , a posebno njezin članak 1. stavak 3. točku (a),

               uzimajući u obzir prijedlog Europske komisije,

               budući da:

               (1)Sporazum o Europskom gospodarskom prostoru
                  36
                („Sporazum o EGP-u”) stupio je na snagu 1. siječnja 1994.

               (2)U skladu s člankom 98. te posebno člankom 102. Sporazuma o EGP-u, Zajednički odbor EGP-a može odlučiti izmijeniti, među ostalim, Prilog IX. Sporazumu o EGP-u koji sadržava odredbe o financijskim uslugama.

               (3)Sljedeći akti koji se odnose na financijske usluge trebaju se uključiti u Sporazum o EGP-u:

                     37
                  – Uredba (EU) br. 1092/2010 Europskog parlamenta i Vijeća,

                     38
                  – Uredba (EU) br. 1093/2010 Europskog parlamenta i Vijeća,

                     39
                  – Uredba (EU) br. 1094/2010 Europskog parlamenta i Vijeća,

                     40
                  – Uredba (EU) br. 1095/2010 Europskog parlamenta i Vijeća,

                     41
                  – Uredba (EU) br. 1022/2013 Europskog parlamenta i Vijeća,

                     42
                  – Direktiva 2011/61/EU Europskog parlamenta i Vijeća,

                     43
                  – Delegirana uredba Komisije (EU) br. 231/2013,

                     44
                  – Provedbena uredba Komisije (EU) br. 447/2013,

                     45
                  – Provedbena uredba Komisije (EU) br. 448/2013,

                     46
                  – Delegirana uredba Komisije (EU) br. 694/2014,

                     47
                  – Delegirana uredba Komisije (EU) 2015/514,

                     48
                  – Uredba (EU) br. 236/2012 Europskog parlamenta i Vijeća,

                     49
                  – Delegirana uredba Komisije (EU) br. 826/2012,

                     50
                  – Provedbena uredba Komisije (EU) br. 827/2012,

                     51
                  – Delegirana uredba Komisije (EU) br. 918/2012,

                     52
                  – Delegirana uredba Komisije (EU) br. 919/2012,

                     53
                  – Delegirana uredba Komisije (EU) 2015/97,

                     54
                  – Uredba (EU) br. 648/2012 Europskog parlamenta i Vijeća,

                     55
                  – Uredba (EU) br. 513/2011 Europskog parlamenta i Vijeća,

                     56
                  – Uredba (EU) br. 462/2013 Europskog parlamenta i Vijeća,

                     57
                  – Delegirana uredba Komisije (EU) br. 272/2012,

                     58
                  – Delegirana uredba Komisije (EU) br. 446/2012,

                     59
                  – Delegirana uredba Komisije (EU) br. 447/2012,

                     60
                  – Delegirana uredba Komisije (EU) br. 448/2012,

                     61
                  – Delegirana uredba Komisije (EU) br. 449/2012,

                     62
                  – Delegirana uredba Komisije (EU) br. 946/2012,

                     63
                  – Provedbena odluka Komisije 2014/245/EU,

                     64
                  – Provedbena odluka Komisije 2014/246/EU,

                     65
                  – Provedbena odluka Komisije 2014/247/EU,

                     66
                  – Provedbena odluka Komisije 2014/248/EU,

                     67
                  – i Provedbena odluka Komisije 2014/249/EU.

               (4)Prilog IX. Sporazumu o EGP-u trebalo bi stoga na odgovarajući način izmijeniti.

               (5)Stajalište Unije u Zajedničkom odboru EGP-a trebalo bi se stoga temeljiti na priloženim nacrtima odluka,

               DONIJELO JE OVU ODLUKU:

               Članak 1.

               Stajalište koje treba donijeti, u ime Europske unije, u Zajedničkom odboru EGP-a o predloženim izmjenama Priloga IX. (Financijske usluge) Sporazumu o EGP-u temelji se na nacrtima odluka Zajedničkog odbora EGP-a priloženima ovoj Odluci.

               Članak 2.

               Ova Odluka stupa na snagu na dan donošenja.

               Sastavljeno u Bruxellesu

                     Za Vijeće

                     Predsjednik

                     (1)
                  SL L 331, 15.12.2010., str. 1.

                     (2)
                  SL L 331, 15.12.2010., str. 12.

                     (3)
                  SL L 287, 29.10.2013., str. 5.

                     (4)
                  SL L 331, 15.12.2010., str. 48.

                     (5)
                  SL L 331, 15.12.2010., str. 84.

                     (6)
                  SL L 174, 1.7.2011., str. 1.

                     (7)
                  Delegirana uredba Komisije (EU) br. 231/2013 od 19. prosinca 2012. o dopuni Direktive 2011/61/EU Europskog parlamenta i Vijeća u odnosu na izuzeća, opće uvjete poslovanja, depozitare, financijsku polugu, transparentnost i nadzor, SL L 83, 22.3.2013, str. 1.

                     (8)
                  Delegirana uredba Komisije (EU) br. 694/2014 оd 17. prosinca 2013. o dopuni Direktive 2011/61/EU Europskog parlamenta i Vijeća u pogledu regulatornih tehničkih standarda kojima se određuju vrste upravitelja alternativnih investicijskih fondova, SL L 183, 24.6.2014., str. 18.

                     (9)
                  Delegirana uredba Komisije (EU) 2015/514 оd 18. prosinca 2014. o informacijama koje su nadležna tijela dužna dostaviti Europskom nadzornom tijelu za vrijednosne papire i tržišta kapitala u skladu s člankom 67. stavkom 3. Direktive 2011/61/EU Europskog parlamenta i Vijeća, SL L 82, 27.3.2015., str. 5.

                     (10)
                  Provedbena uredba Komisije (EU) br. 447/2013 od 15. svibnja 2013. o utvrđivanju postupka za UAIF-ove koji odaberu da se na njih primjenjuju odredbe Direktive 2011/61/EU Europskog parlamenta i Vijeća, SL L 132, 16.5.2013., str. 1.

                     (11)
                  Provedbena uredba Komisije (EU) br. 448/2013 od 15. svibnja 2013. o utvrđivanju postupka za određivanje referentne države članice UAIF-a izvan EU-a u skladu s Direktivom 2011/61/EU Europskog parlamenta i Vijeća, SL L 132, 16.5.2013., str. 3.

                     (12)
                  SL L 86, 24.3.2012., str. 1.

                     (13)
                  Delegirana uredba Komisije (EU) br. 826/2012 od 29. lipnja 2012. o dopuni Uredbe (EU) br. 236/2012 Europskog parlamenta i Vijeća u vezi s regulatornim tehničkim standardima u pogledu zahtjeva koji se odnose na obavješćivanje i objavu neto kratkih pozicija, pojedinosti o informacijama koje je potrebno dostaviti Europskom nadzornom tijelu za vrijednosne papire i tržišta kapitala u vezi s neto kratkim pozicijama i metode izračuna prometa s ciljem određivanja izuzetih dionica, SL L 251, 18.9.2012., str. 1.

                     (14)
                  Provedbena uredba Komisije (EU) br. 827/2012 od 29. lipnja 2012. o utvrđivanju provedbenih tehničkih standarda u vezi sa sredstvima objave neto pozicija u dionicama, oblikom informacija koje treba dostaviti Europskom nadzornom tijelu za vrijednosne papire i tržišta kapitala u vezi s neto kratkim pozicijama, vrstama sporazuma, aranžmana i mjera kako bi se na odgovarajući način osigurala raspoloživost dionica ili državnih dužničkih instrumenata za namiru te datumima i razdoblju za utvrđivanje glavnog mjesta trgovanja dionice u skladu s Uredbom (EU) br. 236/2012 Europskog parlamenta i Vijeća o kratkoj prodaji i određenim aspektima kreditnih izvedenica na osnovi nastanka statusa neispunjavanja obveza, SL L 251, 18.9.2012., str. 11.

                     (15)
                  Delegirana uredba Komisije (EU) br. 918/2012 od 5. srpnja 2012. o dopuni Uredbe (EU) br. 236/2012 Europskog parlamenta i Vijeća o kratkoj prodaji i određenim aspektima kreditnih izvedenica na osnovi nastanka statusa neispunjavanja obveza u vezi s definicijama, izračunom neto kratkih pozicija, pokrivenim kreditnim izvedenicama na osnovi nastanka statusa neispunjavanja obveza, pragovima za obavješćivanje, likvidnosnim pragovima za privremenu obustavu ograničenja, značajnim padom vrijednosti financijskih instrumenata i negativnim događajima, SL L 274, 9.10.2012., str. 1.

                     (16)
                  Delegirana uredba Komisije (EU) br. 919/2012 od 5. srpnja 2012. o dopuni Uredbe (EU) br. 236/2012 Europskog parlamenta i Vijeća o kratkoj prodaji i određenim aspektima kreditnih izvedenica na osnovi nastanka statusa neispunjavanja obveza u vezi s regulatornim tehničkim standardima za metodu izračuna pada vrijednosti likvidnih dionica i drugih financijskih instrumenata, SL L 274, 9.10.2012., str. 16.

                     (17)
                  Delegirana uredba Komisije (EU) 2015/97 оd 17. listopada 2014. o ispravku Delegirane uredbe (EU) br. 918/2012 u pogledu obavješćivanja o značajnim neto kratkim pozicijama u državnim dužničkim instrumentima, SL L 16, 23.1.2015., str. 22.

                     (18)
                  SL L 201, 27.7.2012., str. 1.

                     (19)
                  SL L 145, 31.5.2011., str. 30.

                     (20)
                  SL L 146, 31.5.2013., str. 1.

                     (21)
                  Delegirana uredba Komisije (EU) br. 272/2012 od 7. veljače 2012. o dopuni Uredbe (EZ) br. 1060/2009 Europskog parlamenta i Vijeća u odnosu na naknade koje Europsko nadzorno tijelo za vrijednosne papire i tržišta kapitala naplaćuje agencijama za kreditni rejting, SL L 90, 28.3.2012., str. 6.

                     (22)
                  Delegirana uredba Komisije (EU) br. 446/2012 od 21. ožujka 2012. o dopuni Uredbe Vijeća (EZ) br. 1060/2009 Europskog parlamenta i Vijeća u vezi regulatornih tehničkih standarda za sadržaj i oblik redovnih izvješća s podacima o kreditnim rejtinzima koja agencije za kreditni rejting podnose Europskom nadzornom tijelu za vrijednosne papire i tržišta kapitala, SL L 140, 30.5.2012., str. 2.

                     (23)
                  Delegirana uredba Komisije (EU) br. 447/2012 od 21. ožujka 2012. o dopuni Uredbe (EZ) br. 1060/2009 Europskog parlamenta i Vijeća o agencijama za kreditni rejting utvrđivanjem regulatornih tehničkih standarda za procjenu usklađenosti metodologija vezanih uz kreditni rejting, SL L 140, 30.5.2012., str. 14.

                     (24)
                  Delegirana uredba Komisije (EU) br. 448/2012 od 21. ožujka 2012. o dopuni Uredbe Vijeća (EZ) br. 1060/2009 Europskog parlamenta i Vijeća u vezi regulatornih tehničkih standarda za prezentaciju informacija koje agencije za kreditni rejting daju na raspolaganje u središnjem registru koji je osnovalo Europsko nadzorno tijelo za vrijednosne papire i tržišta kapitala, SL L 140, 30.5.2012., str. 17.

                     (25)
                  Delegirana uredba Komisije (EU) br. 449/2012 od 21. ožujka 2012. o dopuni Uredbe (EZ) br. 1060/2009 Europskog parlamenta i Vijeća s obzirom na tehničke norme u pogledu podataka za registriranje i certificiranje agencija za kreditni rejting, SL L 140, 30.5.2012., str. 32.

                     (26)
                  Delegirana uredba Komisije (EU) br. 946/2012 od 12. srpnja 2012. o dopuni Uredbe (EZ) br. 1060/2009 Europskog parlamenta i Vijeća o pravilima postupanja u vezi s globama koje Europsko nadzorno tijelo za vrijednosne papire i tržišta kapitala izriče agencijama za kreditni rejting te pravilima o pravu na obranu i odredbama o razdobljima, datumima i rokovima, SL L 282, 16.10.2012., str. 23.

                     (27)
                  Provedbena odluka Komisije 2014/245/EU оd 28. travnja 2014. o priznavanju pravnog i nadzornog okvira Brazila kao jednakog zahtjevima Uredbe (EZ) br. 1060/2009 Europskog parlamenta i Vijeća o agencijama za kreditni rejting, SL L 132, 3.5.2014., str. 65.

                     (28)
                  Provedbena odluka Komisije 2014/246/EU оd 28. travnja 2014. o priznavanju pravnog i nadzornog okvira Argentine kao jednakog zahtjevima Uredbe (EZ) br. 1060/2009 Europskog parlamenta i Vijeća o agencijama za kreditni rejting, SL L 132, 3.5.2014., str. 68.

                     (29)
                  Provedbena odluka Komisije 2014/247/EU оd 28. travnja 2014. o priznavanju pravnog i nadzornog okvira Meksika kao jednakog zahtjevima Uredbe (EZ) br. 1060/2009 Europskog parlamenta i Vijeća o agencijama za kreditni rejting, SL L 132, 3.5.2014., str. 71.

                     (30)
                  Provedbena odluka Komisije 2014/248/EU оd 28. travnja 2014. o priznavanju pravnog i nadzornog okvira Singapura kao jednakog zahtjevima Uredbe (EZ) br. 1060/2009 Europskog parlamenta i Vijeća o agencijama za kreditni rejting, SL L 132, 3.5.2014., str. 73.

                     (31)
                  Provedbena odluka Komisije 2014/249/EU оd 28. travnja 2014. o priznavanju pravnog i nadzornog okvira Hong Konga kao jednakoga zahtjevima Uredbe (EZ) br. 1060/2009 Europskog parlamenta i Vijeća o agencijama za kreditni rejting, SL L 132, 3.5.2014., str. 76.

                     (32)
                  SL L 145, 31.5.2013., str. 30.

                     (33)
                  SL L 146, 31.5.2013., str. 1.

                     (34)
                  Uredba Vijeća (EZ) br. 2894/94 od 28. studenoga 1994. o rješenjima za provedbu Sporazuma o Europskom gospodarskom prostoru, SL L 305, 30.11.1994., str. 6.

                     (35)
                  SL L 305, 30.11.1994., str. 6.

                     (36)
                  SL L 1, 3.1.1994., str. 3.

                     (37)
                  Uredba (EU) br. 1092/2010 Europskog parlamenta i Vijeća od 24. studenoga 2010. o makrobonitetnom nadzoru financijskog sustava Europske unije i osnivanju Europskog odbora za sistemske rizike (SL L 331, 15.12.2010., str. 1.).

                     (38)
                  Uredba (EU) br. 1093/2010 Europskog parlamenta i Vijeća od 24. studenoga 2010. o osnivanju europskog nadzornog tijela (Europskog nadzornog tijela za bankarstvo), kojom se izmjenjuje Odluka br. 716/2009/EZ i stavlja izvan snage Odluka Komisije 2009/78/EZ (SL L 331, 15.12.2010., str. 12.).

                     (39)
                  Uredba (EU) br. 1094/2010 Europskog parlamenta i Vijeća od 24. studenoga 2010. o osnivanju Europskog nadzornog tijela (Europsko nadzorno tijelo za osiguranje i strukovno mirovinsko osiguranje), o izmjeni Odluke br. 716/2009/EZ i o stavljanju izvan snage Odluke Komisije 2009/79/EZ (SL L 331, 15.12.2010., str. 48.).

                     (40)
                  Uredba (EU) br. 1095/2010 Europskog parlamenta i Vijeća od 24. studenoga 2010. o osnivanju europskog nadzornog tijela (Europskog nadzornog tijela za vrijednosne papire i tržišta kapitala), izmjeni Odluke br. 716/2009/EZ i stavljanju izvan snage Odluke Komisije 2009/77/EZ (SL L 331, 15.12.2010., str. 84.).

                     (41)
                  Uredba (EU) br. 1022/2013 Europskog parlamenta i Vijeća od 22. listopada 2013. o izmjeni Uredbe (EU) br. 1093/2010 o osnivanju europskog nadzornog tijela (Europskog nadzornog tijela za bankarstvo) u odnosu na dodjelu određenih zadaća Europskoj središnjoj banci na temelju Uredbe Vijeća (EU) br. 1024/2013 (SL L 287, 29.10.2013., str. 5.).

                     (42)
                  Direktiva 2011/61/EU Europskog parlamenta i Vijeća od 8. lipnja 2011. o upraviteljima alternativnih investicijskih fondova i o izmjeni direktiva 2003/41/EZ i 2009/65/EZ te uredbi (EZ) br. 1060/2009 i (EU) br. 1095/2010 (SL L 174, 1.7.2011., str. 1.).

                     (43)
                  Delegirana uredba Komisije (EU) br. 231/2013 od 19. prosinca 2012. o dopuni Direktive 2011/61/EU Europskog parlamenta i Vijeća u odnosu na izuzeća, opće uvjete poslovanja, depozitare, financijsku polugu, transparentnost i nadzor (SL L 83, 22.3.2013., str. 1.).

                     (44)
                  Provedbena uredba Komisije (EU) br. 447/2013 od 15. svibnja 2013. o utvrđivanju postupka za UAIF-ove koji odaberu da se na njih primjenjuju odredbe Direktive 2011/61/EU Europskog parlamenta i Vijeća (SL L 132, 16.5.2013., str. 1.).

                     (45)
                  Provedbena uredba Komisije (EU) br. 448/2013 od 15. svibnja 2013. o utvrđivanju postupka za određivanje referentne države članice UAIF-a izvan EU-a u skladu s Direktivom 2011/61/EU Europskog parlamenta i Vijeća (SL L 132, 16.5.2013, str. 3.).

                     (46)
                  Delegirana uredba Komisije (EU) br. 694/2014 оd 17. prosinca 2013. o dopuni Direktive 2011/61/EU Europskog parlamenta i Vijeća u pogledu regulatornih tehničkih standarda kojima se određuju vrste upravitelja alternativnih investicijskih fondova (SL L 183, 24.6.2014., str. 18.).

                     (47)
                  Delegirana uredba Komisije (EU) 2015/514 оd 18. prosinca 2014. o informacijama koje su nadležna tijela dužna dostaviti Europskom nadzornom tijelu za vrijednosne papire i tržišta kapitala u skladu s člankom 67. stavkom 3. Direktive 2011/61/EU Europskog parlamenta i Vijeća (SL L 82, 27.3.2015., str. 5.).

                     (48)
                  Uredba (EU) br. 236/2012 Europskog parlamenta i Vijeća od 14. ožujka 2012. o kratkoj prodaji i određenim aspektima kreditnih izvedenica na osnovi nastanka statusa neispunjavanja obveza (SL L 86, 24.3.2012., str. 1.).

                     (49)
                  Delegirana uredba Komisije (EU) br. 826/2012 od 29. lipnja 2012. o dopuni Uredbe (EU) br. 236/2012 Europskog parlamenta i Vijeća u vezi s regulatornim tehničkim standardima u pogledu zahtjeva koji se odnose na obavješćivanje i objavu neto kratkih pozicija, pojedinosti o informacijama koje je potrebno dostaviti Europskom nadzornom tijelu za vrijednosne papire i tržišta kapitala u vezi s neto kratkim pozicijama i metode izračuna prometa s ciljem određivanja izuzetih dionica (SL L 251, 18.9.2012., str. 1.).

                     (50)
                  Provedbena uredba Komisije (EU) br. 827/2012 od 29. lipnja 2012. o utvrđivanju provedbenih tehničkih standarda u vezi sa sredstvima objave neto pozicija u dionicama, oblikom informacija koje treba dostaviti Europskom nadzornom tijelu za vrijednosne papire i tržišta kapitala u vezi s neto kratkim pozicijama, vrstama sporazuma, aranžmana i mjera kako bi se na odgovarajući način osigurala raspoloživost dionica ili državnih dužničkih instrumenata za namiru te datumima i razdoblju za utvrđivanje glavnog mjesta trgovanja dionice u skladu s Uredbom (EU) br. 236/2012 Europskog parlamenta i Vijeća o kratkoj prodaji i određenim aspektima kreditnih izvedenica na osnovi nastanka statusa neispunjavanja obveza (SL L 251, 18.9.2012., str. 11.).

                     (51)
                  Delegirana uredba Komisije (EU) br. 918/2012 od 5. srpnja 2012. o dopuni Uredbe (EU) br. 236/2012 Europskog parlamenta i Vijeća o kratkoj prodaji i određenim aspektima kreditnih izvedenica na osnovi nastanka statusa neispunjavanja obveza u vezi s definicijama, izračunom neto kratkih pozicija, pokrivenim kreditnim izvedenicama na osnovi nastanka statusa neispunjavanja obveza, pragovima za obavješćivanje, pragovima likvidnosti za privremenu obustavu ograničenja, značajnim padom vrijednosti financijskih instrumenata i negativnim događajima (SL L 274, 9.10.2012., str. 1.).

                     (52)
                  Delegirana uredba Komisije (EU) br. 919/2012 od 5. srpnja 2012. o dopuni Uredbe (EU) br. 236/2012 Europskog parlamenta i Vijeća o kratkoj prodaji i određenim aspektima kreditnih izvedenica na osnovi nastanka statusa neispunjavanja obveza u vezi s regulatornim tehničkim standardima za metodu izračuna pada vrijednosti likvidnih dionica i drugih financijskih instrumenata (SL L 274, 9.10.2012., str. 16.).

                     (53)
                  Delegirana uredba Komisije (EU) 2015/97 оd 17. listopada 2014. o ispravku Delegirane uredbe (EU) br. 918/2012 u pogledu obavješćivanja o značajnim neto kratkim pozicijama u državnim dužničkim instrumentima (SL L 16, 23.1.2015., str. 22.).

                     (54)
                  Uredba (EU) br. 648/2012 Europskog parlamenta i Vijeća od 4. srpnja 2012. o OTC izvedenicama, središnjoj drugoj ugovornoj strani i trgovinskom repozitoriju (SL L 201, 27.7.2012., str. 1.).

                     (55)
                  Uredba (EU) br. 513/2011 Europskog parlamenta i Vijeća od 11. svibnja 2011. o izmjeni Uredbe (EZ) br. 1060/2009 o agencijama za kreditni rejting (SL L 145, 31.5.2011., str. 30.).

                     (56)
                  Uredba (EU) br. 462/2013 Europskog parlamenta i Vijeća od 21. svibnja 2013. o izmjeni Uredbe (EZ) br. 1060/2009 o agencijama za kreditni rejting (SL L 146, 31.5.2013., str. 1.).

                     (57)
                  Delegirana uredba Komisije (EU) br. 272/2012 od 7. veljače 2012. o dopuni Uredbe (EZ) br. 1060/2009 Europskog parlamenta i Vijeća u odnosu na naknade koje Europsko nadzorno tijelo za vrijednosne papire i tržišta kapitala naplaćuje agencijama za kreditni rejting (SL L 90, 28.3.2012., str. 6.).

                     (58)
                  Delegirana uredba Komisije (EU) br. 446/2012 od 21. ožujka 2012. o dopuni Uredbe Vijeća (EZ) br. 1060/2009 Europskog parlamenta i Vijeća u vezi regulatornih tehničkih standarda za sadržaj i oblik redovnih izvješća s podacima o kreditnim rejtinzima koja agencije za kreditni rejting podnose Europskom nadzornom tijelu za vrijednosne papire i tržišta kapitala (SL L 140, 30.5.2012., str. 2.).

                     (59)
                  Delegirana uredba Komisije (EU) br. 447/2012 od 21. ožujka 2012. o dopuni Uredbe (EZ) br. 1060/2009 Europskog parlamenta i Vijeća o agencijama za kreditni rejting utvrđivanjem regulatornih tehničkih standarda za procjenu usklađenosti metodologija vezanih uz kreditni rejting (SL L 140, 30.5.2012., str. 14.).

                     (60)
                  Delegirana uredba Komisije (EU) br. 448/2012 od 21. ožujka 2012. o dopuni Uredbe Vijeća (EZ) br. 1060/2009 Europskog parlamenta i Vijeća u vezi regulatornih tehničkih standarda za prezentaciju informacija koje agencije za kreditni rejting daju na raspolaganje u središnjem registru koji je osnovalo Europsko nadzorno tijelo za vrijednosne papire i tržišta kapitala (SL L 140, 30.5.2012., str. 17.).

                     (61)
                  Delegirana uredba Komisije (EU) br. 449/2012 od 21. ožujka 2012. o dopuni Uredbe (EZ) br. 1060/2009 Europskog parlamenta i Vijeća s obzirom na tehničke norme u pogledu podataka za registriranje i certificiranje agencija za kreditni rejting (SL L 140, 30.5.2012., str. 32.).

                     (62)
                  Delegirana uredba Komisije (EU) br. 946/2012 od 12. srpnja 2012. o dopuni Uredbe (EZ) br. 1060/2009 Europskog parlamenta i Vijeća o pravilima postupanja u vezi s globama koje Europsko nadzorno tijelo za vrijednosne papire i tržišta kapitala izriče agencijama za kreditni rejting te pravilima o pravu na obranu i odredbama o razdobljima, datumima i rokovima (SL L 282, 16.10.2012., str. 23.).

                     (63)
                  Provedbena odluka Komisije 2014/245/EU оd 28. travnja 2014. o priznavanju pravnog i nadzornog okvira Brazila kao jednakog zahtjevima Uredbe (EZ) br. 1060/2009 Europskog parlamenta i Vijeća o agencijama za kreditni rejting (SL L 132, 3.5.2014., str. 65.).

                     (64)
                  Provedbena odluka Komisije 2014/246/EU оd 28. travnja 2014. o priznavanju pravnog i nadzornog okvira Argentine kao jednakog zahtjevima Uredbe (EZ) br. 1060/2009 Europskog parlamenta i Vijeća o agencijama za kreditni rejting (SL L 132, 3.5.2014., str. 68.).

                     (65)
                  Provedbena odluka Komisije 2014/247/EU оd 28. travnja 2014. o priznavanju pravnog i nadzornog okvira Meksika kao jednakog zahtjevima Uredbe (EZ) br. 1060/2009 Europskog parlamenta i Vijeća o agencijama za kreditni rejting (SL L 132, 3.5.2014., str. 71.).

                     (66)
                  Provedbena odluka Komisije 2014/248/EU оd 28. travnja 2014. o priznavanju pravnog i nadzornog okvira Singapura kao jednakog zahtjevima Uredbe (EZ) br. 1060/2009 Europskog parlamenta i Vijeća o agencijama za kreditni rejting (SL L 132, 3.5.2014., str. 73.).

                     (67)
                  Provedbena odluka Komisije 2014/249/EU оd 28. travnja 2014. o priznavanju pravnog i nadzornog okvira Hong Konga kao jednakoga zahtjevima Uredbe (EZ) br. 1060/2009 Europskog parlamenta i Vijeća o agencijama za kreditni rejting (SL L 132, 3.5.2014., str. 76.).

    ---documentbreak---

               EUROPSKA KOMISIJA
            Bruxelles, 31.5.2016.
            COM(2016) 319 final
            PRILOG
            Prijedlogu odluke Vijećao stajalištu koje treba donijeti, u ime Europske unije,u Zajedničkom odboru EGP-a o izmjeni Priloga IX.(Financijske usluge) Sporazumu o EGP-u

               PRILOG 1.

                  ODLUKA ZAJEDNIČKOG ODBORA EGP-a
                  br.

                  od

                  o izmjeni Priloga IX. (Financijske usluge) Sporazumu o EGP-u

               ZAJEDNIČKI ODBOR EGP-a,

               uzimajući u obzir Sporazum o Europskom gospodarskom prostoru (dalje u tekstu: Sporazum o EGP-u), a posebno njegov članak 98.,

               budući da:

               (1)Uredba (EU) br. 1092/2010 Europskog parlamenta i Vijeća od 24. studenoga 2010. o makrobonitetnom nadzoru financijskog sustava Europske unije i osnivanju Europskog odbora za sistemske rizike
                  1
                treba se uključiti u Sporazum o EGP-u.

               (2)Prilog IX. Sporazumu o EGP-u trebalo bi stoga na odgovarajući način izmijeniti,

               DONIO JE OVU ODLUKU:

               Članak 1.

               Nakon točke 31.ed (Odluka Komisije 2010/C 326/07) Priloga IX. Sporazumu o EGP-u umeće se sljedeće:

               „31.f32010 R 1092: Uredba (EU) br. 1092/2010 Europskog parlamenta i Vijeća od 24. studenoga 2010. o makrobonitetnom nadzoru financijskog sustava Europske unije i osnivanju Europskog odbora za sistemske rizike (SL L 331, 15.12.2010., str. 1.).

               Za potrebe ovog Sporazuma odredbe Uredbe sadržavaju sljedeće prilagodbe:

               (a)Nadležna tijela država EFTA-e sudjeluju u radu Europskog odbora za sistemske rizike (ESRB).

               (b)Neovisno o odredbama Protokola 1 uz ovaj Sporazum pojmovi ‚država članica / države članice’, ‚nadležna tijela’ i ‚nadzorna tijela’ tumače se tako da uključuju, uz njihovo značenje u skladu s Uredbom, države EFTA-e te njihova nadležna i nadzorna tijela. To se ne primjenjuje na članak 5. stavak 2., članak 9. stavak 5. i članak 11. stavak 1. točku (c).

               (c)U članku 6. stavku 2. dodaje se sljedeće:

               ‚(c)guverneri nacionalnih središnjih banaka država EFTA-e ili, kad je riječ o Lihtenštajnu, visokopozicionirani predstavnik ministarstva financija;

               (d)član Kolegija Nadzornog tijela EFTA-e, ako je to bitno za njegove zadaće.

               Članovi općeg odbora bez prava glasa navedeni u točkama (c) i (d) ne sudjeluju u radu općeg odbora ako se raspravlja o pojedinim financijskih institucijama EU-a ili državama članicama EU-a.’

               (d)U članku 13. stavku 1. dodaje se sljedeća točka:

               ‚(i)jedan predstavnik svake nacionalne središnje banke država EFTA-e ili, kad je riječ o Lihtenštajnu, ministarstva financija. Ti predstavnici ne sudjeluju u radu savjetodavnog tehničkog odbora ako se raspravlja o pojedinim financijskih institucijama EU-a ili državama članicama EU-a.’

               (e)U članku 15. stavku 2. dodaje se sljedeći podstavak:

               ‚Nadzorno tijelo EFTA-e, nacionalne središnje banke, nacionalna nadzorna tijela i nacionalna tijela nadležna za statistiku iz država EFTA-e blisko surađuju s ESRB-om i pružaju mu sve informacije koje su potrebne za provedbu njegovih zadaća u skladu sa Sporazumom o EGP-u.’

               (f)U članku 16. stavku 3. nakon riječi ‚Komisiji’ dodaju se riječi ‚,a ako je adresat država EFTA-e ili jedno ili više njezinih nacionalnih nadzornih tijela, Stalnom odboru država EFTA-e’, a nakon riječi ‚ESA’ dodaju se riječi ‚i Nadzornom tijelu EFTA-e’.

               (g)U članku 17. stavcima 1. i 2. i članku 18. stavku 1. nakon riječi ‚Vijeće’ dodaju se riječi ‚a ako je adresat država EFTA-e ili jedno ili više njezinih nacionalnih nadzornih tijela, Stalni odbor država EFTA-e’.

               (h)Članak 17. stavak 3. ne primjenjuje se u odnosu na odluke o preporukama upućenima jednoj ili više država EFTA-e.

               (i)U članku 18. stavku 4. nakon riječi ‚ESA’ dodaju se riječi ‚‚Nadzorno tijelo EFTA-e i Stalni odbor država EFTA-e’.”

               Članak 2.

               Vjerodostojni su tekstovi Uredbe (EU) br. 1092/2010 na islandskom i norveškom jeziku koji se objavljuju u Dodatku o EGP-u Službenom listu Europske unije.

               Članak 3.

               Ova Odluka stupa na snagu ... ili prvog dana nakon posljednjeg priopćenja iz članka 103. stavka 1. Sporazuma o EGP-u, koji je god datum kasniji
                  2*.

               Članak 4.

               Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.

               Sastavljeno u Bruxellesu

                     Za Zajednički odbor EGP-a

                     Predsjednik

                     Tajnici

                     Zajedničkog odbora EGP-a

               Zajednička izjava ugovornih stranaka

               uz Odluku br. …/… o uključivanju Uredbe (EU) br. 1092/2010 u Sporazum o EGP-u

               Ugovorne stranke primjećuju da se Uredbom (EU) 1092/2010 državama koje nisu države članice EU-a omogućuje samo određena razina sudjelovanja u Europskom odboru za sistemske rizike. U okviru mogućih budućih revizija Uredbe (EU) br. 1092/2010 EU će procijeniti može li se državama EFTA-e koje su članice EGP-a dodijeliti pravo sudjelovanja koje odgovara njihovu sudjelovanju u trima europskim nadzornim tijelima u skladu s odlukama Zajedničkog odbora EGP-a br. …/…, br. …/… i br. …/…. .

                     (1)
                  SL L 331, 15.12.2010., str. 1.

                     (2)
                  *Ustavni su zahtjevi navedeni.


               EUROPSKA KOMISIJA
            Bruxelles, 26.1.2016.
            COM(2016) 22 final
            2016/0015(NLE)
            Prijedlog
            ODLUKE VIJEĆA
            o utvrđivanju stajališta koje je potrebno zauzeti u ime EU-a u okviru Glavnog vijeća WTO-a o zahtjevu Jordana za izuzeće WTO-a u pogledu prijelaznog razdoblja za ukidanje njegova programa izvoznih subvencija

               OBRAZLOŽENJE

               1.KONTEKST PRIJEDLOGA

               Cilj je ovog prijedloga utvrditi stajalište koje bi Europska unija trebala zauzeti u Glavnom vijeću Svjetske trgovinske organizacije (WTO) o zahtjevu Jordana za izuzeće WTO-a radi produljenja do 31. prosinca 2018. prijelaznog razdoblja iz članka 27. stavka 2. točke (b) Sporazuma WTO-a o subvencijama i kompenzacijskim mjerama (Sporazum o SCM-u) za ukidanje programa izvoznih subvencija Jordana. U srpnju 2007. Glavno je vijeće već produljilo razdoblje postupnog ukidanja te mjere do 31. prosinca 2015. Jordan je podnio zahtjev za izuzeće na temelju članka IX. stavka 3. Sporazuma WTO-a.

               Zahtjev za izuzeće odnosi se na treće produljenje prijelaznog razdoblja za postupno ukidanje programa subvencija. Prvo produljenje odobreno je 2001., a njime se prijelazno razdoblje za postupno ukidanje produljilo do kraja 2007. To je razdoblje po drugi put produljeno u srpnju 2007. kada je, među ostalima, Jordanu odobreno dodatno produljenje za ukidanje programâ izvoznih subvencija do 31. prosinca 2015. Iako se u toj odluci navodi da zahtjevi za dodatna produljenja nisu mogući, u to vrijeme nije bilo moguće predvidjeti trenutačne okolnosti u toj regiji.

               2.PRAVNA OSNOVA, SUPSIDIJARNOST I PROPORCIONALNOST

               Člankom 218. stavkom 9. Ugovora o funkcioniranju Europske unije (UFEU) predviđa se da, kada tijelo osnovano međunarodnim sporazumom mora donijeti odluku s pravnim učinkom, Vijeće na prijedlog Komisije ili Visokog predstavnika Unije za vanjske poslove i sigurnosnu politiku donosi odluku o utvrđivanju stajališta koje je potrebno zauzeti u ime Europske unije. Odobrenje izuzeća kako bi se Jordanu omogućilo produljenje prijelaznog razdoblja za ukidanje njegova programa izvoznih subvencija do 31. prosinca 2018. podliježe toj odredbi jer odluku donosi tijelo koje je osnovano međunarodnim sporazumom (Glavno vijeće ili Ministarska konferencija WTO-a) koji utječe na prava i obveze Europske unije.

               3.REZULTATI EX POST EVALUACIJA, SAVJETOVANJA S DIONICIMA I PROCJENE UČINAKA

               Nije dostupno.

               4.UTJECAJ NA PRORAČUN

               Nije dostupno.

               5.OSTALI DIJELOVI

               Komisija će biti ovlaštena da u ime EU-a zauzme stajalište u korist zahtjeva Jordana za izuzeće WTO-a radi produljenja do 31. prosinca 2018. prijelaznog razdoblja za ukidanje njegova programa izvoznih subvencija u mjeri potrebnoj kako bi se Jordanu omogućilo pružanje djelomičnog ili potpunog izuzeća od poreza na dohodak za dobit ostvarenu od određenih oblika izvoza u razdoblju od 1. siječnja 2016. do 31. prosinca 2018. Tim produljenjem bi se Jordanu pružilo potrebno vrijeme za izradu i provedbu potpuno novog programa subvencija u skladu s WTO-om u korist malih i srednjih poduzeća.

               Do 31. prosinca 2018. Jordan će nastaviti s pružanjem pogodnosti iz programa postojećim korisnicima MSP-ovima istodobno pokušavajući riješiti gospodarske, financijske i političke poteškoće i izazove koji su rezultat trenutačne regionalne volatilnosti, priljeva izbjeglica, stalnog utjecaja svjetske financijske krize te povezane krize u europodručju. Jordan isto tako smatra da bi se produljenjem pružila potpora i njegovoj industriji usred znatne regionalne nestabilnosti koja se negativno odražava na njegov pristup tradicionalnim tržištima u susjednim državama i tranzitnim putovima do međunarodnih tržišta. U zahtjevu Jordana nadalje se navodi da se ne očekuje da će pozitivni učinci mjera reforme koje je poduzela vlada te infrastrukturnih projekata, uključujući razvoj alternativnih oblika opskrbe plinom, postati vidljivi prije 2018.

               Jordan smatra da se produljenjem prijelaznog razdoblja za postupno ukidanje programa subvencija do 31. prosinca 2018. ne dovode u pitanje interesi ostalih članica koje nemaju korist od takvog postupanja. Jordan je isto tako naveo da se nakon tog datuma ne predviđaju dodatni zahtjevi za produljenje.

               EU uvažava gospodarske izazove s kojima se Jordan i dalje susreće zbog iznimnog i jedinstvenog regionalnog političkog okruženja, uključujući znatan priljev izbjeglica iz susjednih država i povezano financijsko opterećenje, narušenu trgovinu s regionalnim partnerima kao što su Irak i Sirija te dodatne troškove nastale zbog prekinutih tradicionalnih oblika opskrbe energijom iz Egipta i tranzitnih putova do Turske preko Sirije.

               Za EU produljenje programa izvoznih subvencija ne bi trebalo imati znatan gospodarski učinak. Udio Jordana u svjetskoj trgovini vrlo je malen (0,04 % u 2103.). Bilateralna trgovinska bilanca između EU-a i Jordana uvelike je u korist EU-a, pri čemu izvoz robe iz EU-a u Jordan čini 92 % od ukupno 4 milijarde EUR bilateralne trgovine robom u 2014. Osim toga, na tržištima trećih zemalja ne postoji ozbiljno natjecanje između jordanskih proizvoda i proizvoda koje izvozi EU.

               S obzirom na navedeno EU se u okviru Glavnog vijeća WTO-a može priključiti konsenzusu u korist zahtjeva za izuzeće.

               2016/0015 (NLE)

               Prijedlog

               ODLUKE VIJEĆA

               o utvrđivanju stajališta koje je potrebno zauzeti u ime EU-a u okviru Glavnog vijeća WTO-a o zahtjevu Jordana za izuzeće WTO-a u pogledu prijelaznog razdoblja za ukidanje njegova programa izvoznih subvencija

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 207. stavak 4. prvi podstavak, u vezi s člankom 218. stavkom 9.,

               uzimajući u obzir prijedlog Europske komisije,

               budući da:

               (1)Člankom IX. stavcima 3. i 4. Sporazuma iz Marakeša o osnivanju Svjetske trgovinske organizacije („Sporazum o WTO-u”) utvrđeni su postupci za odobravanje izuzeća koja se odnose na multilateralne trgovinske sporazume iz Priloga 1.A ili 1.B ili 1.C Sporazumu o WTO-u i njihove priloge.

               (2)Dana 27. srpnja 2007. Jordanu je odobreno produljenje, koje je vrijedilo do 31. prosinca 2013. s razdobljem postupnog ukidanja do 31. prosinca 2015., u skladu s postupcima za nastavak produljenjâ iz članka 27. stavka 4. Sporazuma o SCM-u prijelaznog razdoblja iz članka 27. stavka 2. točke (b) Sporazuma o SCM-u za određene zemlje u razvoju, za ukidanje njegova programa izvoznih subvencija u obliku djelomičnog ili potpunog izuzeća od poreza na dohodak za dobit ostvarenu od određenih oblika izvoza.

               (3)U skladu s člankom IX. stavkom 3. Sporazuma o WTO-u Jordan je podnio zahtjev za izuzeće od obveze postupnog ukidanja iz članka 27. stavka 4. Sporazuma o SCM-u do 31. prosinca 2018.

               (4)Odobrenje tog izuzeća ne bi imalo negativni učinak na gospodarstvo ili trgovinske interese Europske unije, a istodobno bi se podržao Jordan u naporima za odgovaranje na gospodarske izazove s kojima se susreće zbog teške i nestabilne političke situacije u regiji.

               (5)Stoga je primjereno utvrditi stajalište koje je potrebno zauzeti u ime Unije u okviru Glavnog vijeća WTO-a kako bi se podržao zahtjev za izuzeće koji je podnio Jordan,

               DONIJELO JE OVU ODLUKU:

               Članak 1.

               Stajalište koje je u ime Unije potrebno zauzeti u okviru Glavnog vijeća Svjetske trgovinske organizacije jest da se podrži zahtjev za izuzeće Jordana u pogledu produljenja do 31. prosinca 2018. prijelaznog razdoblja za ukidanje njegova programa izvoznih subvencija  u skladu s odredbama zahtjeva za izuzeće.

               To stajalište izražava Komisija.

               Članak 2.

               Ova Odluka stupa na snagu na dan donošenja.

               Sastavljeno u Bruxellesu

                     Za Vijeće

                     Predsjednik


               EUROPSKA KOMISIJA
            Bruxelles, 25.1.2016.
            COM(2016) 28 final
            2016/0012(NLE)
            Prijedlog
            ODLUKE VIJEĆA
            o stajalištu koje će zauzeti Europska unija u Odboru veleposlanika AKP-a i EU-a u pogledu revizije Priloga III. Sporazumu o partnerstvu između AKP-a i EU-a

               OBRAZLOŽENJE

               Vijeće ministara AKP-a
                  1
                i EU-a na svojoj se 39. sjednici, održanoj 19. i 20. lipnja 2014. u Nairobiju, u Zajedničkoj izjavi dogovorilo o pristupanju propisanom zatvaranju Centra za razvoj poduzetništva (dalje u tekstu „CDE”), zajedničkog tehničkog tijela osnovanog Prilogom III. Sporazumu o partnerstvu između AKP-a i EU-a
                  2
               . U toj je Zajedničkoj izjavi Vijeće ministara delegiralo ovlasti Odboru veleposlanika AKP-a i EU-a za donošenje potrebnih odluka, uključujući odgovarajuću izmjenu Priloga III. Sporazumu iz Cotonoua.

               Od lipnja 2014. ostvareni su postupni koraci s ciljem likvidacije CDE-a, pri čemu je posljednji preduvjet za likvidaciju CDE-a u skladu s propisima donošenje revizije Priloga III. Sporazumu o partnerstvu između AKP-a i EU-a.

               Ovim se prijedlogom Komisije žele uvesti potrebne promjene u Prilog III. Sporazumu o partnerstvu između AKP-a i EU-a te uspostaviti pravni okvir za postojanje CDE-a isključivo za potrebe njegove likvidacije i kako bi se predvidjele pravne odredbe u pogledu:

               i. pravne osobnosti CDE-a;

               ii. određivanja razdoblja za postupno ukidanje tog subjekta;

               iii. financijskih dogovora;

               iv. redefiniranja upravljačkih struktura CDE-a isključivo za potrebe njegove likvidacije.

               Komisija je istodobno odlučila povući svoj prijedlog Odluke Vijeća o stajalištu koje će zauzeti Europska unija u Vijeću ministara AKP-a i EU-a u pogledu revizije Priloga III. Sporazumu o partnerstvu između AKP-a i EU-a, COM(2014) 364 završna verzija
                  3
               , koji je poslužio kao temelj za pregovore u okviru pripreme 39. sjednice Vijeća ministara AKP-a i EU-a. Komisija je tada predlagala izravno brisanje svakog upućivanja na CDE u Prilogu III. Taj prijedlog Komisije, donesen 10. lipnja 2014., zastario je te se mora preispitati kako bi se predvidio novi pravni okvir za postojanje CDE-a isključivo za potrebe njegove likvidacije. Usporedo će se, u skladu s propisanim postupkom, povući Prijedlog Komisije COM(2014) 364.

               Komisija predlaže da Vijeće Europske unije donese priloženu Odluku.

               2016/0012 (NLE)

               Prijedlog

               ODLUKE VIJEĆA

               o stajalištu koje će zauzeti Europska unija u Odboru veleposlanika AKP-a i EU-a u pogledu revizije Priloga III. Sporazumu o partnerstvu između AKP-a i EU-a

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 209. stavak 2., u vezi s člankom 218. stavkom 9.,

               uzimajući u obzir Sporazum o partnerstvu između članica Skupine afričkih, karipskih i pacifičkih država s jedne strane i Europske zajednice i njezinih država članica s druge strane (dalje u tekstu „Sporazum o partnerstvu između AKP-a i EU-a”)
                  4
               ,

               uzimajući u obzir prijedlog Europske komisije,

               budući da:

               (1)U članku 100. Sporazuma o partnerstvu između AKP-a i EU-a navodi se da Vijeće ministara AKP-a i EU-a na temelju preporuke Odbora za suradnju u financiranju razvoja AKP-a i EU-a može preispitati, revidirati i/ili izmijeniti Priloge I.a, I.b, II., III., IV. i VI. tom Sporazumu.

               (2)U članku 15. stavku 4. Sporazuma o partnerstvu između AKP-a i EU-a navodi se da Vijeće ministara AKP-a i EU-a može delegirati ovlasti Odboru veleposlanika AKP-a i EU-a.

               (3)Vijeće ministara AKP-a i EU-a na svojoj se 39. sjednici, održanoj 19. i 20. lipnja 2014. u Nairobiju, u Zajedničkoj izjavi dogovorilo o pristupanju propisanom zatvaranju Centra za razvoj poduzetništva (dalje u tekstu „CDE”) i izmjeni Priloga III. Sporazumu iz Cotonoua. U tu je svrhu Vijeće ministara AKP-a i EU-a odlučilo odobriti delegiranje ovlasti Odboru veleposlanika AKP-a i EU-a da poduzme daljnje korake s ciljem donošenja potrebnih odluka, uključujući odgovarajuću izmjenu Priloga III. Sporazumu iz Cotonoua.

               (4)Izmjene Priloga III. odnose se na određivanje novog pravnog okvira za postojanje CDE-a isključivo za potrebe njegove likvidacije.

               DONIJELO JE OVU ODLUKU:

               Članak 1.

               1.Stajalište koje će zauzeti Unija u Odboru veleposlanika AKP-a i EU-a u pogledu revizije Priloga III. Sporazumu o partnerstvu između AKP-a i EU-a temelji se na nacrtu Odluke Odbora veleposlanika AKP-a i EU-a priloženom ovoj Odluci.

               2. Predstavnici Unije u Odboru veleposlanika AKP-a i EU-a mogu prihvatiti manje promjene nacrta Odluke bez daljnje odluke Odbora.

               Članak 2.

               Nakon njezina donošenja Odluka Odbora veleposlanika AKP-a i EU-a objavljuje se u Službenom listu Europske unije.

               Sastavljeno u Bruxellesu

                     Za Vijeće

                     Predsjednik

                     (1)

                        Afričke, karipske i pacifičke države („AKP”)

                     (2)
                  SL L 317, 15.12.2000., str. 3. Sporazum potpisan u Cotonouu 23. lipnja 2000. kako je izmijenjen Sporazumom potpisanim u Luxembourgu 25. lipnja 2005. (SL L 209, 11.8.2005., str. 27.) i Sporazumom potpisanim u Ougadougouu 22. lipnja 2010. (SL L 287, 4.11.2010., str. 3.)

                     (3)

                        Prijedlog Odluke Vijeća o stajalištu koje će zauzeti Europska unija u Vijeću ministara AKP-a i EU-a

                        u pogledu revizije Priloga III. Sporazumu o partnerstvu između AKP-a i EU-a, COM(2014) 364 završna verzija

                        http://eur-lex.europa.eu/legal-content/HR/TXT/?uri=COM:2014:0364:FIN

                     (4)
                  SL L 317, 15.12.2000., str. 3. Sporazum potpisan u Cotonouu 23. lipnja 2000. kako je izmijenjen Sporazumom potpisanim u Luxembourgu 25. lipnja 2005. (SL L 209, 11.8.2005., str. 27.) i Sporazumom potpisanim u Ougadougouu 22. lipnja 2010. (SL L 287, 4.11.2010., str. 3.)

    ---documentbreak---

               EUROPSKA KOMISIJA
            Bruxelles, 25.1.2016.
            COM(2016) 28 final
            PRILOG

            PrijedloguODLUKE VIJEĆA
            o stajalištu koje će zauzeti Europska unija u Odboru veleposlanika AKP-a i EU-a u pogledu revizije Priloga III. Sporazumu o partnerstvu između AKP-a i EU-a

               PRILOG

               Prijedlogu

                  ODLUKE VIJEĆA

               o stajalištu koje će zauzeti Europska unija u Odboru veleposlanika AKP-a i EU-a u pogledu revizije Priloga III. Sporazumu o partnerstvu između AKP-a i EU-a

               ODLUKA BR. .../2015

               ODBORA VELEPOSLANIKA AKP-a i EU-a,

               od ../../2015

               u pogledu revizije Priloga III. Sporazumu o partnerstvu između AKP-a i EU-a

               ODBOR VELEPOSLANIKA AKP-a i EU-a,

               uzimajući u obzir Sporazum o partnerstvu između članica Skupine afričkih, karipskih i pacifičkih država s jedne strane i Europske zajednice i njezinih država članica s druge strane
                  1
                (dalje u tekstu „Sporazum o partnerstvu između AKP-a i EU-a”), a posebno njegov članak 100.,

               budući da:

               (1)U članku 100. Sporazuma o partnerstvu između AKP-a i EU-a navodi se da Vijeće ministara AKP-a i EU-a na temelju preporuke Odbora za suradnju u financiranju razvoja AKP-a i EU-a može preispitati, revidirati i/ili izmijeniti Priloge I.a, I.b, II., III., IV. i VI. tom Sporazumu.

               (2)U članku 15. stavku 4. Sporazuma o partnerstvu između AKP-a i EU-a navodi se da Vijeće ministara AKP-a i EU-a može delegirati ovlasti Odboru veleposlanika AKP-a i EU-a.

               (3)Članak 2. Priloga III. Sporazumu o partnerstvu između AKP-a i EU-a odnosi se na Centar za razvoj poduzetništva (dalje u tekstu „CDE”). U njegovu članku 2. stavku 6. točki (a) imenuje se Odbor veleposlanika AKP-a i EU-a kao nadzorno tijelo CDE-a koje je, među ostalim, nadležno za utvrđivanje Statuta i Poslovnika Centra za razvoj poduzetništva donesenih Odlukom br. 8/2005 Odbora veleposlanika AKP-a i EU-a
                  2
                (dalje u tekstu „Statut CDE-a”). U njegovu se članku 2. stavku 7. točki (a) izvršnom odboru CDE-a među ostalim dodjeljuje nadležnost za utvrđivanje Financijske uredbe Centra za razvoj poduzetništva donesene Odlukom br. 5/2004 Odbora veleposlanika AKP-a i EU-a
                  3
                (dalje u tekstu „Financijska uredba CDE-a”) i Pravilnika o osoblju Centra za razvoj poduzetništva donesenog Odlukom br. 9/2005 Odbora veleposlanika AKP-a i EU-a
                  4
                (dalje u tekstu „Pravilnik o osoblju CDE-a”).

               (4)U članku 1. Statuta CDE-a utvrđuje se načelo pravne osobnosti CDE-a.

               (5)U člancima 9. i 10. Statuta CDE-a utvrđuje se mandat i sastav izvršnog odbora CDE-a.

               (6)Vijeće ministara AKP-a i EU-a na svojoj se 39. sjednici, održanoj 19. i 20. lipnja 2014. u Nairobiju, u Zajedničkoj izjavi dogovorilo o pristupanju propisanom zatvaranju CDE-a te o izmjeni Priloga III. Sporazumu o partnerstvu između AKP-a i EU-a. U tu je svrhu Vijeće ministara AKP-a i EU-a odlučilo odobriti delegiranje ovlasti Odboru veleposlanika AKP-a i EU-a da poduzme daljnje korake s ciljem donošenja potrebnih odluka.

               (7)Prethodno navedenom Zajedničkom izjavom Vijeća ministara AKP-a i EU-a osnovana je Zajednička radna skupina AKP-a i EU-a (dalje u tekstu „ZRS”) radi osiguravanja zatvaranja CDE-a pod najboljim mogućim uvjetima.

               (8)Odbor veleposlanika AKP-a i EU-a u svojoj je Odluci 4/2014 od 23. listopada 2014.
                  5
                ovlastio izvršni odbor CDE-a da poduzme sve odgovarajuće mjere za pripremu zatvaranja CDE-a. Nakon toga, izvršni odbor CDE-a potpisao je ugovor s upraviteljem do 31. prosinca 2016.

               (9)U skladu s člankom 2. stavkom 3. prethodno navedene Odluke 4/2014 u planu zatvaranja predviđa se dovršetak faze zatvaranja do 31. prosinca 2016. Nakon što je izvršni odbor 29. i 30. lipnja 2015. odobrio konačni plan zatvaranja, CDE je ušao u fazu zatvaranja.

               (10)Nakon faze zatvaranja slijedit će „pasivna faza”, u kojoj će CDE postojati isključivo za potrebe svoje likvidacije.
                     Ta faza, kojom upravlja upravitelj, može obuhvaćati administrativne zadaće, među ostalim, vođenje arhiva CDE-a, obavljanje svih administrativnih formalnosti ili upravljanje preostalim sudskim sporovima koji se nisu mogli riješiti tijekom faze zatvaranja. Pasivna faza počinje na dan nakon faze zatvaranja, tj. 1. siječnja 2017.

               Pasivna će faza završiti nakon pet godina ili kad CDE podmiri sva potraživanja i unovči svu svoju imovinu.

               (11)Prema članku 26.1. Financijske uredbe računi moraju biti zatvoreni na kraju financijske godine kako bi se sastavili financijski izvještaji Centra. Stoga zakonska revizija za 2016. povezana s fazom zatvaranja mora biti dovršena najkasnije do 30. lipnja 2017.

               (12)Izmjena Priloga III. Sporazumu o partnerstvu između AKP-a i EU-a odnosi se na brisanje upućivanja na CDE. Ova je Odluka novi pravni okvir CDE-a od početka pasivne faze, tj. od 1. siječnja 2017.

               (13)U skladu s člankom 95. stavkom 1. Sporazuma o partnerstvu između AKP-a i EU-a Sporazum prestaje važiti 2020. Upravljačke strukture koje će se primjenjivati na funkcioniranje CDE-a u pasivnoj fazi stoga treba utvrditi i za razdoblje nakon 28. veljače 2020.

               ODLUČIO JE:

               Članak 1.

               Prilog III. Sporazumu o partnerstvu između AKP-a i EU-a mijenja se kako slijedi:

               1.naslov Priloga III. zamjenjuje se sljedećim:

               „Institucionalna potpora”

               2.Članak 1. zamjenjuje se sljedećim:

               „Suradnjom se podupire institucionalni mehanizam koji promiče poljoprivredu i ruralni razvoj. U tom kontekstu suradnja pomaže jačanju i učvršćivanju uloge Tehničkog centra za poljoprivrednu i ruralnu suradnju (CTA) u razvoju kapaciteta institucija država AKP-a, posebno upravljanja informacijama, kako bi se poboljšao pristup tehnologijama za povećanje poljoprivredne proizvodnje, komercijalizaciju, sigurnost opskrbe hranom i ruralni razvoj.”

               3.Članak 3. zamjenjuje članak 2.

               Članak 2.

               1.Prije kraja faze zatvaranja izvršni odbor CDE-a imenuje upravitelja kako bi se osigurala provedba pasivne faze počevši od 1. siječnja 2017. za razdoblje od pet godina ili dok CDE-e ne podmiri sva potraživanja i unovči svu svoju imovinu.

               2.Upravitelj će biti nadležan za provedbu pasivne faze. Upravitelj dostavlja godišnja izvješća Odboru veleposlanika AKP-a i EU-a o napretku u provedbi pasivne faze.

               Članak 3.

               1.Statut CDE-a, Financijska uredba CDE-a i Pravilnik o osoblju CDE-a ostaju na snazi do isteka faze zatvaranja, tj. do 31. prosinca 2016.

               Ova je Odluka novi pravni okvir CDE-a od 1. siječnja 2017.

               2.Od 1. siječnja 2017. pravna osobnost CDE-a, kako je utvrđena u članku 1. Statuta CDE-a, održava se isključivo za potrebe njegove likvidacije.

               3.Tijekom pasivne faze izvršni odbor CDE-a, kako je utvrđen u člancima 9. i 10. Statuta CDE-a, postojat će dok Odbor veleposlanika AKP-a i EU-a ne donese odluku o razrješnici na temelju članka 4. Odluke 4/2014.

               Od početka pasivne faze zadaće izvršnog odbora CDE-a ograničavaju se na odobrenje završnog izvješća, prihvaćanje financijskih izvještaja koji se odnose na fazu zatvaranja i prijenos razrješnice Odboru veleposlanika AKP-a i EU-a radi donošenja odluke. Od siječnja 2017. izvršni odbor održava najviše jedan sastanak godišnje.

               Ako Odbor veleposlanika AKP-a i EU-a ne odluči drukčije, razrješenje se smatra odobrenim tri mjeseca nakon datuma dostavljanja prijedloga.

               4.Troškovi povezani s pasivnom fazom financiraju se iz 11. Europskog razvojnog fonda.

               5.Prava CDE-a u odnosu na treće strane i prava trećih strana u odnosu na CDE od 1. siječnja 2017. podliježu roku zastare od pet godina.

               Članak 4.

               Angažman Zajedničke radne skupine AKP-a i EU-a u pogledu zatvaranja CDE-a, osnovane Zajedničkom izjavom Vijeća ministara AKP-a i EU-a od 19. i 20. lipnja 2014., završava odlukom Odbora veleposlanika AKP-a i EU-a o razrješnici na temelju članka 4. Odluke 4/2014.

               Članak 5.

               Ova Odluka stupa na snagu nakon donošenja, osim članka 1. koji stupa na snagu 1. siječnja 2017.

               Sastavljeno u […], […]

                     Za Odbor veleposlanika AKP-a i EU-a

                     Predsjednik

                     (1)
                  SL L 317, 15.12.2000., str. 3. Sporazum potpisan u Cotonouu 23. lipnja 2000. kako je izmijenjen Sporazumom potpisanim u Luxembourgu 25. lipnja 2005. (SL L 209, 11.8.2005., str. 27.) i Sporazumom potpisanim u Ouagadougouu 22. lipnja 2010. (SL L 287, 4.11.2010., str. 3.)

                     (2)

                        SL L 66, 8.3.2006., str. 16.

                     (3)
                  SL L 70, 9.3.2006., str. 52.

                     (4)

                        SL L 348, 30.12.2005., str. 54.

                     (5)
                  SL L 330, 15.11.2014., str. 61.